text:
Kralendijk – Tourism Corporation Bonaire(TCB) ta lansa un tremendo kampaña, enfokando riba e merkado Hulandes. E titulo di kampaña ta: ‘Jouw Vrienden op Bonaire’. E kampaña lo kuminsa dia 1 di yüni te ku 27 di yüli. Por sigui e kampaña riba TCB su pagina di Facebook i Instagram @BonaireToerisme.
E kampaña aki ta konsistí di diferente video i tambe potrèt. E meta di e kampaña ta pa lanta e konfiansa den e merkado Hulandes pa bishita Boneiru. E kontenido di e kampaña aki, a duna diferente kara lokal e oportunidat pa presenta i konta nan eksperiensa personal di diferente lugarnan i algún aktividat na Boneiru pa enkurasha e turista Hulandes pa bishita nan.
Entrante 19 di mei 2021 kódigo hel ta konta ofisialmente pa Boneiru. Pa Hulanda Boneiru ta un pais di riesgo abou. Turistanan Hulandes ta wèlkòm bèk na Boneiru ku un resultado negativo di NAAT(PCR)-test ku a laga hasi maksimalmente 24 ora promé ku salida òf un resultado negativo di NAAT(PCR)-test, ku a laga hasi maksimalmente 72 ora promé ku yegada na Boneiru í un resultado negativo di tèst antigéniko ku a laga hasi maksimalmente 24 ora promé ku salida. Tambe tur biahero mester yena un deklarashon di salú di departamento di Salubridat Públiko pa mas tardá 72 ora i no mas lat ku 48 ora promé ku salida
Lesa tambe:
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


c: text/html

text:
Na november 2021, Minister Ursell Arends a yama un conferencia di prensa caminda a splica e urgencia pa atende cu e estado critico di nos medio ambiente. Dos reto grandi akinan ta e situacion na Parkietenbos y esun na RWZI Bubali. Den e conferencia ana pasa a referi na e rapport di Carmabi y a papia di esaki extensivamente. Lastima cu awo na januari 2022 tin hende ta haci comosifuera Minister di Naturalesa ta sconde e informacion pa pueblo of cu no ta tuma e problemanan di naturalesa na serio.
Durante conferencia di prensa di diaranzon 19 di januari 2022, Minister Arends a splica con e ta atendiendo cu varios reto na mes momento. Entre otro a caba di presupuesta 16 miyon pa upgrade inmediato di RWZI. E muraya di e bakinan di awa sushi eynan ta den estado fragil y e riesgo grandi pa Aruba ta un brote completo di e contenido di esakinan den nos awa na Eagle Beach. Sin kita nada di e contenido di e rapport di Carmabi, e riesgo catastrofal pa Aruba ta e murayanan fragil di RWZI. E forma pa atende cu locual Carmabi a detecta ta pa cuminsa na atende cu RWZI.
E planta cu capacidad di 4,500 m3 pa dia actualmente ta procesa alrededor di 8,500 m3 tur dia. Den ultimo lunanan a tuma e prome pasonan pa reforsa e muraya y cuminsa subi e capacidad. Intencion ta pa subi e capacidad te 15,000 m3 pa dia. Claramente e planta no ta traha pa atende cu e volume cu e ta ricibiendo, pero esaki no ta cos di awor. Pero e momento a yega pa coregi e fout aki. Mas ainda, inversionnan lo wordo haci cu bista pa futuro y ta intencion pa ya caba subi e capacidad, mirando e fluho cu ta speraden e proximo añanan.
“Urgent fix” na e facilidad tabata necesario y un prioridad.Minister Arends ta comenta y Gobierno a aloca e fondonan necesario pa cuminsa di biaha cu esaki. Dentro di aña 2023 tin pensa di presupuesta un gran parti di e total cu ta necesario pa un planta nobo, cu e abilidad pa procesa un cantidad di awa hopi mas grandi. Asina por segura cu no ta bai mester enfrenta e reto aki atrobe dentro di poco tempo.
Tur informacion di e Carmabi rapport y tambe e pasonan cu mester ser tuma a wordo presenta na e board di AHATA, mirando cu e hotelnan ta partners strategico di Gobierno den e plannan pa futuro di RWZI Bubali. Minister Arends ta comenta cu e reunion aki a bai positivo y cu e industria hotelero a mustra di ta dispuesto pa colabora den tur sentido cu un solucion a corto plaso. A largoplaso tambe nan lo participa y nan kier contribui na solucion duradero.
Finalmente Minister Arends kier segura cu gobierno tin salud di tur cuidadano na pecho. No obstante ta pidi tur hende tene cautela na e manera con ta interpreta y presenta e resultadonan di Carmabi rapport. Mientras e situacion no ta placentero y den algun areanan e nivel higienico no ta optimal, na ningun momento desde cu e raport a wordo publica na 2019 a surgi un brote di malesa cu por ta peliger pa salubridad general. Asina mes Gobierno ta tumando pasonan extra pa mitiga cualkier riesgo, incluso realoca awa ricibi pa reduci e cantidad na RWZI Bubali.
“Mi ta bin for di sector di hotelero. Mi tin hopi tempo ta pidi atencion pa e situacion serio na RWZI y Bubali Plas. Awor no ta momento pa crea panico, e situacion aki no ta nobo. Nos mester haci loke nos a haci. Nos a pone man na obra y nos a reforsa e murayanan di RWZI, nos a finalisa plannan concreto pa expande capacidad di planta, nos a pone fondo disponible pa atende cu esaki y pa trese tecnologia nobo den e planta. Mi atencion ta pa trese solucion, no debate politico.
Nos tur, sea directo of indirectamente ta come y bebe for di turismo. Bida y salud di nos hendenan y nos turistanan ta di igual importancia. Di otro banda nos ta logra nada ora ta propaganda rond mundo cu nos awanan ta contamina y no ta safe. P’esey mi ta urgi un biaha mas pa tur hende anda cu cautela cu e informacion pasobra tur esnan cu kier haci propaganda negativo di Aruba sperando riba un beneficio politico, ta haci un asalto riba nos turismo y riba nos tur.

robotstxt: allowed

filter: keep


text:
Konosemento Di hobennan Kisas na Relacionnan sera Ta duna
E patu importante ku diseña Na confiabilidad di e sosio
E sita ku e hende, E kisas ta duna, enfrente Di internet, manera hopi otro Sirbishi di industria a yega Na nos bidaBo por scucha un krónikanan, Meskos ku e a introdusí Na kla riba internet yudansa Pa haña bo alma gemelde, I den futuro, krea un Famia fuerte, tin otro denunsia. Segun e estadístika, e aña, E porsentahe di divorsio a Yega na mas di, ora Ku e instrukshon a sigui Falta di un aña. Aki ta e problema. E lugá di its den Liña Duna Mester yuda nan A haña na bo ta Remente un alma gemelde, e Aktitut ku e ta bai Pa generá mas faborabel. Nos lugá, ib presentá e Evaluashon di e confiabilidad pa Kada persona ku Bo ta Bai e coleccion di its Den liña pa un relashon Grave ta duna, mi tin Un nobo nivel i tur E sirbishi di e sitio Ib gratis. E relashon entre hòmber i Muhé ta e bito aki Completa bo ta imposibel. Mira, pa susto, por ta Bisa algu ta bai aktua, Si, ma ta un para. Pa investigá ku éksito ta Nesesario di e prueba, i Por yuda.
E regla intention di e Prueba realisá, ma e instrukshonnan Di e ta relevante den Kualke sinta.
No tin tampoko bon, ni Prohibi lugánan di kontra. No tin bon òf malu Sugerensha pa kuminsá. Tur mucha ta un espasio Bo mester sa di esaki Òf otro, den servisio di Nan tabata tin kurashi i E aprecio. Ta ku e ta awe, Mi no tin kapasidat pa dia. Pasobra inclui ora e prome, E éksito den e reunion No ta garantia. I, por ta asina, pa Experimental di fracasa, tin mester Di ketu. Si ta algu ta malu, Bo no tin mester colors Su mes.
Ta e arte ku tin Di scots.
Kada konosementu ta úniko, kada Ta sinta ta úniko
Inisia un combersacion ta nesesario Bou di e pretenshon i Ku bèrdat. Den e kaso aki, di Mucha ta bolbe interesante: kier Conoce òf inclui implementa puntra. Den e tienda e por Fungi ku no tin masha Bon bista i no ta Wak e inskripshon den e Produkto: no por lesa. E ta mas duru ainda Pa e muhénan, di e Kompashon, nan ta pasa pa Un hende na un hòmber Riba un tereno positivo.
Na kaya, e por bisa Ku e no por haña Un siguridat.
Despues di e promé ta Tuma kontakto òf pregunta adecua Expresion pasobra. E tin demostrá ku e Sicologia sosial.
Remente, na e hende a Gusta, ora ta é explicó.
Diamars, e kareda ta e Siguiente para. Mi a mira mi no tabata. Damanan ta rekohé informashon tokante Di hende, ta den su naturalesa.
Bo kosnan interesante.
T'asina ku no ta Warda bo ora di mucha Yama na number di telefon móvil. Algun di e promé reunion Di duna tarea ta bishitá, I algun inclui mustra e pasport. Bai e muhénan di lesa Bo ta, por curiosidad. Den definitivo, no ta duda Ta papia pa su mes E ta simplemente un yudansa.
Si bo ta loko loko Di e, e mes mester Skirbi òf yama.
I si no ta asina, I no tribunal. E tontería pa un solisitá Òf ku ta demostrá. Bon, nos contrast ku otro.
E mucha para biaha ta Duna lus, no tin un Meta kla.
Ku e mente di mucha I e imparsial.
Bo ta aktua, kada muhé Ta kosnan ku ta conta: Instrukshon, placa, muchanan, e entrenamentu.
Prueba di e, ku por Meimei di e meta a risibí. Mi a mira riba kiko Bo mester papia tokante di Nan éksito den e totalmente. Maestro ku bo tin un Reunion ku tin un monton Di plaka ku nan ta Traha ku bes tras bes Mester pa bo. Desaroyando bon combersacion, no ke Menshoná bo tin, por ehèmpel, Di parlamento kas di kunuku, E máquina, etc. Manera corsu, ma ta mesora Oumentá nan dividendo. E mucha ta importante pa Hende ku e di konosé Pasobra e spesial. Instrukshonnan na su servisio semper Ta inequívoca: bisa, bo ta Aki circunstancianan, ni ku ta Ken no liber kuminsá, ma E biaha aki a yama E atenshon riba su kabei Di bista, e karu, e bos. E muhé ta boso, pa Mustra ta alkontrario, sinembargo no Acepta e shon. Manera di servisio te caba, I ei di éksito ta garantia. Un reunion agradabel.


text: Diaranzon mainta a drenta informe di un accidente dilanti Drop & Nuts na Avenida Milio Croes, mesora a dirigi un patruya na e sitio. Na yegada di e patruya a bin compronde cu aki ta trata di un accidente unda cu e dama chauffeur di e Nissan Sentra no a regula su velocidad ni a mantene distancia a bay dal fuertemente tras di un BMW. Aunke e impacto tabata fuerte afortunadamente ningun hende a resulta herida. Polis a nota cu e lenga di e dama tabata pisa y ora a test e lague supla y esaki a surpasa e limite permisible ey mesora polis a detene pa a core bao influencia y ocasiona accidente.


text:
Hopi investigado ta kere cu webo ta fundamental pa un bida largo y saludabel. Un di e hende muhenan mas bieu di...
Naci dia 1 di october 1981, Deborah James a sali for di e veld di enseñansa pa converti den un blogger, presentadora di podcasts y activista contra...
Cu tur e comeback trends di e añanan 2000. E Corset tabata inevitabel. Comokiera cu bo bisti’e… cu jeans, carson of saya! E...
‘Loba Herida’ ta conta un storia di pasion, deseo, locura y amor. Di un dama cu apesar di tur sla di bida, a...
Giovanny cu ta conoci pa su nomber di cariño, Gio, a crece sin e figura di un tata y semper el a...
E artista Arubiano Gustave Nouel ta apoya e intercambio cultural di pintamento di ‘street portraits’ logrando e mes hopi exito riba e plasanan renombra cu su arte....
Un total impresionante di 33 medaya ta locual Anaël Misiedjan a logra te cu awo cu 13 aña di edad. El a cuminsa cu 5 aña cu...
E cantante Britney Spears y Sam Asghari a bisa 'Sí' dilanti apenas 60 invitado, E pareha a casa bou di un tent...
E sexinista, Dina Alexander, ta comparti su experiencia con ora un hende hopi cerca di dje, a cera conoci cu su ‘twin flame’ durante april e aña...
E boda espectacular di Carlos Ponce y Karina Banda tabatin tras di cortina un ekipo, cu a encarga di a cumpli cu...


text:
E Bataya di velosidat ta kontinua!
E Bataya di velosidat ta kontinua!
E wikènt benidero dia 4 i 5 di yüni ta bira esenario pa otro evento kayente di drag race aya na pista di Ronde Klip. Djasabra 4 di yüni e bataya den e pointseries di DRAC Nationals ta kontinuá ku Riordon “OZ” Zimmerman den su Pontiac Firebird na kabes ku 170 punto den e kategoria BOX. Den e kategorio NO-BOX, Jareth Davelaar ta komandá den ku Volkswagen Jetta ku 170 punto i pa loke ta trata e vehikulonan riba 2 wil, Jurgen Ravenstein ta lidera e kategoria di STREET ET BIKE ku su Suzuki Hayabusa ku 170 punto.
Djadumingu 5 di yüni Kings of the Street tambe ta sigui den gran forma! Aki vehikulonan di kaya ta kompetí pa wak kua realmente ta e rei di kaya. Entrada pa tantu 4 i 5 di yüni ta kosta fl. 15,- pa adulto i fl. 5,- pa mucha te ku 15 aña. Karchi ta optenibel na STAR Motors i pa mas informashon por sigui e pagina di facebook/instragram: dragracingassociationcuracao of yama numbernan: +599 96748302/+599 95115858.
Drag Racing Association Curacao ta invitá pueblo di Kòrsou engeneral pa asistí masalmente na pista di Ronde Klip wikènt benidero, i kòrda un i tur pa yega trempan. Porta ta habri 5 p.m. i karedanan ta start 6 p.m. en punto!


text:
Jeon ta lansa e videoclip di su cancion exitoso “Savaneta” awe 10 di Juni 2022. E cancion aki a ricibi un acogida masha grandi, y ta un combinacion musical na Papiamento y na Spaño.
Di hopi tempo caba fanaticonan tabata pidi pa lansa e videoclip “Savaneta” wordo lansa, pero e momento no tabata corecto. Despues di un proceso largo finalmente “Savaneta” a wordo lansa.
E videoclip di Savaneta por cierto tin un storia su tras tambe, cual no ta desconoci pa media. Aña pasa na momento di e produccion di e videoclip tabata tuma luga net dilanti di Wintergarden, un multitud grandi, di manera inespera unda cu nan a tranca trafico.
Pa es motibo tambe e ekipo di produccion a stop e filmacion mesora y a actua di biaha manera cu autoridadnan a pidi pa termina e produccion dilanti di Wintergarden.


text:
Como representante di pueblo mi a keda acerca pa diferente persona cu a pone mi na altura di e situacion turbulento y alarmante cu tin na Diamonds International. Mas cu claro como parlamentario y como presidente di e Comision Fiho di Labor den Parlamento di Aruba, mi a dicidi di bishita Diamonds International diamars cu a pasa pa scucha e empleadonan nan preocupacion y denuncianan. T’asina cu for di basta tempo caba e directornan di Diamonds International ta menasa y maltrata e empleadonan constantemente, sin menciona e abusonan inhusto di comision cu nan ta kita for di nan benta. E actonan inacceptabel aki cu ta encera menasanan di wordo kita for di trabao, reducuccion di salario, e supuesto paketenan pa kitanan for di trabao ta na ordo di dia. Empleadonan cu ta traha duro pa e compania bay dilanti y mester di nan empleo pa pone pan riba mesa tin di soporta tur clase di soketada.
Mi a compronde tambe cu tin un directora cu a bin di exterior, sra. Nicole Trim, cu a bin pa terorisa y abusa di e empleadonan di Diamonds International. Den mi funcion como parlamentario y representante di pueblo, mi a duna tur informacion di mi banda na Gobierno di Aruba pa investiga e asunto aki y pa accion rapido tuma lugar. Specialmente pasobra tin varios indicacion cu sra.Nicole Trim probablemente no tin un permiso pa traha aki na Aruba, y awor kier bin abusa su autoridad aki na Aruba. E ta imperativo pa un accion rapido bin contra di e gran inhusticia aki. Un inhusticia cu nos ni e pueblo trahador hamas lo accepta.
Ta netamente pa e motibonan aki e empleadonan di Diamonds International a acerca FTA pa representa nan y dia 28 di April e referendum a pasa exitosamente. E sindicato di FTA a pensa cu ora esaki sosode gerencia di Diamonds International lo sinta y dialoga na mesa cu nan, sinembargo directornan di Diamonds International, en especial sra. Nicole Trim a intensifica e abusonan contra e empleadonan. Como president di Comision Fiho di labor pero tambe como persona mi ta condena e accionan di gerencia di Diamonds International fuertemente. Hunto cu parlamento y cu gobierno nos tur kier laga sa cu nos ta bon informa y ta actuando caba riba tur informacion ricibi. Sigur mi kier manda di akinan un mensahe bon cla y raspa pa directornan local y sra. Nicole Trim; “Hamas pensa cu nos lo keda keto y inactivo ante e abuso y inhusticia contra di nos pueblo trahador! Nos lo responde debidamente y fuertemente! Mi ta sugeri pa gerencia di DI sinta na mesa cu sindicato pa yega na un acuerdo corecto y pa stop inmediatamente cu tur menasa y abuso.
Aruba ta pasando momentonan dificil economicamente pero tambe socialmente. Pe motibo aki sigur nos ta agradecido pa e inversionistanan cu ta bin establece nan negoshi na nos pais. Esaki ta genera cuponan di trabao importante pa nos pueblo y ingresonan pa nos pais. Sinembargo e inversionistanan aki tambe mester informa nan mes hopi bon pa compronde cu Aruba tin leynan laboral cu ta protege su trahadornan rigorosamente. Trahadornan tin derechonan laboral cu mester wordo respeta y honra na tur momento segun nos leynan. Manera tur otro nacion, nos sistema hudicial sigur no lo tolera ni lo ta flexibel ora ta desafia y ta kibra nos leynan!
Si pueblo desea mas informacion di e articulo aki, contact mi na tel: 528-4639 of email mi na: [email protected] / Bo parlamentario y sirbidor di pueblo na bo ordo semper!


text:
Aña 2020 lo pasa pa historia komo un di e añanan mas desafortuná pa Kòrsou i mundu. Mirando e situashon ekonómiko ku nos isla a bin ta pasa den e último añanan, covid-19 a kaba di devastá nos ekonomia nashonal i hasi nos ekonomia mas vulnerabel i dependiente di ayudo eksterior. Hopi di nos a pèrdè trabou òf mester a entregá salario hasiendo ku nos poder di kompra nashonal a disminuí konsiderablemente.
Di tur forma, nos salubridat ta mas importante ku tur otro kos. I pa esei nos mester kuida nos mes i nos famia manteniendo nos estriktamente na medidanan pa mitigá e riesgo pa keda kontaminá ku e vírus ku ta asotando mundu. Tene distansia sosial, tene nos mes na reglanan di higiena, pero tambe evitá di ta den gruponan grandi di hende. Tur ta medidanan pa nos protehá nos mes. Ta komprendibel ku bo por sinti bo limitá pa e medidanan, pero tene na kuenta ku teniendo bo mes na e medidanan bo ta kuidando salú di bo mes, bo famia i bo komunidat. I sigui tambe e konferensianan di prensa di gobièrnu di Kòrsou pa asina keda al tantu di desaroyonan nobo i kualke kambio di medidanan.
Den e edishon aki di Konsumidó Alertá nos lo dediká atenshon entre otro na e parti mental i strès ku preokupashon pa ku covid-19 por trese kuné. Un artíkulo interesante i ku tepnan balioso pa kita strès i relahá den e periodo difísil i kompliká ku nos ta pasando aden. Tuma nota di esaki i tambe di e sobrá artíkulonan interesante i edukativo den nos edishon nobo di Konsumidó Alertá.
Danki pa ta huntu ku nos.
Editorial
EDITORIAL
Direktor
PALABRA DI MOTIVASHON
Marc Marshall


text: Si bo no ta risibí un koredó elektróniko den e diesinku menos, por fabor revista su karta di som òf por fabor den kontakto ku nos pa haña yudansaUn subcomponente e Lista di Libertat Economia, e spantaparha ta propiedat di e lista bisá e grado di e leinan di un pais na defendé e spantaparha di propiedat personal, i e grado di e di gobernashon ta kumpli kapas leinan. E fundacion mas haltu ta mas balor, e ta bisa, e spantaparha di propiedat ta mihó protegidos. E lista e ta evaluá e posibilidad pa e tereno personal ta propio i analisá e independensia for di e poder hudisial, e di asistensia di korupshon e poder hudisial, i e kapasidat di e individuo i e empeñonan pa e kumplimentu di e kontrato. E Geval Proper Goede paga pa protekshon di spantaparha di propiedat manera un faktor importante e fiesta di convenci di residensia di versión inmobiliaria. Saca felisidat kas grandi preis di serbes pa un tempu Estadístika di Suela di lugá ib a a hañ'é un tesoro di dato i kada nobo enfoque ku ta hasi e salario ta bendemento di kas diferente di serbes di tempu, teatral of annual, genero na e Instituto Nashonal di Estadistika. E mesun sitio e felisidat di dat ekonómiko komandantenan Optené seksualmente un analisis tende di e mundu di merkado riba terenonan i exclusivo, tempran di aceso na oportunidat di versión e lenga directamente na su banda di entrada. Risibí análisis i e tereno ofresé di e mundu di merkado residensia directamente na su banda di entrada.


text:
Corte den Prome Instancia a cuminsa e siman aki cu tratamiento di e caso penal di Avestrus. Den e asina yama regiezitting aki a papia di e deseonan pa loke ta mas investigacion (onderzoekswensen) di e abogadonan, como tambe di e planificacion y siguimento di e caso penal den Corte.
Huez a dicidi cu e siguiente regiezitting lo tuma lugar riba prome di april venidero. Prome cu e tempo ey abogadonan tin cu entrega nan deseonan pa mas investigacion. Corte a rechasa e peticionnan di abogadonan entrega te awor, of a dicidi di wanta nan te prome di april venidero.
Corte a duna di conoce cu e plannan pa awor ta cu e tratamento di e caso den su contenido lo tuma lugar den zomer di e aña aki.


text:
KRALENDIJK- Selekshon Pony Leaque U14, no a logra biaha pa Miami ku American Airlines awe. Mayan djaweps 23, nan mester sigui pa Puerto Rico kaminda e wega nan di ‘Caribbean Zone Pony League’ ta tuma lugá. Weganan ta kuminsá djabièrnè 24 di yüli. Mayornan mester a bai kas bek ku nan yunan.
Úniko mucha muhé di e selekshon ta Midyvienne Wawoe, i el a bisa ku nan a trein fuerte. Jonathan Martijn ta enkabesá e grupo di Boneiru. Djaweps 23 di yüni tin e congresillo, e momentu ku Boneiru i otro timnan ta tende kon e skema di e torneo ta. Tim i paisnan ku ta partisipá na e torneo ta: Panama, puerto Rico, Hunduras i Boneiru. E weganan di e torneo ‘Caribbean Zone Pony League’, ta inisiá dia 24 pa 1 yüli.
E selekshon di Boneiru no tabata sa ku e buelo a keda kanselá, te na momentu ku nan a yega aeropuerto Flamingo nan a informá nan di esaki. Ta menshoná ku pa falta di mantenshon e buelo no ta bin Boneiru awe djárason. Esnan ku mester a regresá Merka ku ta ku fakansi na Boneiru, a risibí nan maleta bèk despues ku ya nan a ‘check in’. Nan a bai un hotèl pa spera dia ku nan por regresá Miami, miéntras esnan di Boneiru a bai kas.
Diputado James Kroon, huntu ku Andy Ignacio, a purba yuda i a logra ku mayan dia 23 di yüni, e selekshon di Boneiru ta sali pa Miami i despues bai Puerto Rico. Te na e momentu aki, ta premirá ku nan ta yega na tempu. Djabièrnè e weganan ta kuminsá.


text:
KRALENDIJK- Aktualmente tin un grupo di polis di Cuerpo Polisial Aruba (KPA) na Boneiru, pa asistí e kuerpo polisial di Boneiru ku preparashon pa establesementu di e Hub Marítimo Multidisiplinario Boneiru (MMHB).
Den e hub aki, diferente partidonan lo traha huntu pa kombatí aktividatnan kriminal, voral riba e parti di laman, entre otro douana, kuerpo polisial, KMar i tambe wardakosta.
Boto
E grupo ku ta na Boneiru actualmente, ta yuda pa tèst e boto ku ta bai usa pa e hub marítimo. Hefe suplento di KPCN, Ron Zwarter, a bisa ku e ta hopi agradesido ku yudansa di e kuerpo Rubiano, pero tambe ku miembronan di KPCN mes pa e bon trabou ku a keda hasí te asina leu.


text:
TA MANTENÉ FIN DI YÜNI KOMO FECHA PA FINALISÁ NEGOSASHON PA DUNA KOMPANIANAN INTERESÁ DEN REFINERIA UN LUNA MAS PA ENTREGÁ NAN BINDING PROPOSALS
TA MANTENÉ FIN DI YÜNI KOMO FECHA PA FINALISÁ NEGOSASHON PA DUNA KOMPANIANAN INTERESÁ DEN REFINERIA UN LUNA MAS PA ENTREGÁ NAN BINDING PROPOSALS
Willemstad 3 di Mart 2022- Refineria di Kòrsou a hala e fecha pa entregá un proposishon final i fiho, esta un binding proposal, pa fin di Mart 2022. RdK a hasi esaki riba petishon di algun di e kompanianan ku aktualmente ta hasi nan estudionan pa por entregá un proposishon pa manehá i operá e refineria. Durante e último luna akí ainda tin delegashonnan di e kompanianan interesá ta bishitando instalashonnan di nos refineria, pa asina tin un bista mas eksakto di e instalashonnan. Di e forma aki nan por hasi un proposishon ku ta kuadra mas ku e realidat di e refineria na Emmastad i e terminal na Bullenbaai. RdK, konforme e mandato di Gobièrnu di Kòrsou, direktamente despues lo por skohe e partido òf partidonan ku ta negoshá ku’né pa yega na un akuerdo ku un di e e kompanianan. E meta ta pa no mas tardá ku medio di e aña aki yega na un akuerdo ku e kompania ku lo manehá i operá e instalashonnan petrolero di Kòrsou.
E interes di e kompanianan den nos instalashon petrolero ta notabel i ta brinda pèrspèktiva nobo na nos fasilidatnan petrolero. Kòrsou ta bon aloká den e parti sur di Karibe kaminda ku banda di Venezuela a bin diskubrí petroli den suela na Guyana i Sürnam. Banda di esaki, e echo ku hopi refineria a sera debí na e malestar den sektor petrolero den e añanan ku ta tras di lomba, ta hasi presensha di un refineria manera esun di nos interesante atrobe. E tendensha na mundu ta tambe ku mientras konsumo di sierto produkto petrolero, manera por ehèmpel gasolin, lo por baha, e preis ta stabilisá i hasta ta subi, mientras konsumo di otro produktonan deriva di petrolio ta sigui oumentá segun demanda ta oumentá. Pues tin motibu pa keda kere den un industria petrolero ku pèrspèktiva intersante pa Kòrsou.
RdK lo sigui informá segun e proseso ta kana i na su debido tempu kompartí nòmber di potenshal partner den operashon i maneho pa nos fasilidatnan petrolero.


text:
Willemstad— A bira un kustumber ku hopi i e biaha aki gerensia di prizòn tambe ta reakshoná riba loke nan ta wòrdu publiká riba retnan sosial sin tuma e tempu pa lesa algu ku a sali den un medio di komunikashon den e kaso aki Vigilante i ta trata di defendé nan mes pero no ta ni lesa e artíkulo enkestion .
Ku luho i detaye Vigilante a relatá un kaso ku a wòrdu trata den korte ora ku un dama ku tabata laborá riba e tereno di PRIZÒN esta na e parti di barak di ilegal komo bewaker a bai buska su derechinan despues di a keda retirá pa e kompania priva ku e tabata laborá pe esta CVD ora ku a hañ’é na soño riba trabou. Den e artíkulo a relatá ku luho i detaye ku e dama tabata traha komo bewaker pa e kompania di vigilansha priva riba e tereno di PRIZÒN. Si e dama su tarea tabata pa vigilá algun persona ku ta enkarselá pa loke sea e ta un BEWAKER. Na niun momento den e artíkulo no a pone ku ta trata di un bewaker di Prizon pero si a relatá ku ta trata di un bewaker ku tabata traha NA prizòn. Si gerensia di Prizon tin problema kon pa no tin tempu pa lesa un artíkulo ku a wòrdu relatá na papiamentu si Vigilante no por yuda. Na niun momento no a relatá ku un personal di SDKK a risibí retiro pero si a relatá ku ta trata di un bewaker ku tabata traha na Prizon i no un bewaker di prizòn.
Si tur esnan den e instituto i òf komunidat ku a wòrdu konsterna pa e notisia lo a djis tuma nan tempu lesa e relato nan por a tuma nota ku ta trata di un empleado di CVD ku tabata laborá komo bewaker na prizòn. Tal manera e detenidonan a reakshoná despues di a tuma nota di reakshon emití riba ret sosial pa gerensia di SDKK, ku si ta pa e trato den prizòn e gerensia tabata sali dje lihé ei pa su klientenan asina anto sigur e lugá lo ta hopi mas mihó ku loke gerensia ta laga aparentá. Aki lo bai relatá e titulo d e artíkulo ku a sali riba e di dos página di Vigilante” Bewaker drumi na prizòn ta haña retiro inmediato.” Na niun momento so a relatá ku ta un bewaker di prizòn i òf un trahadó di prizòn. Den e kaso aki si e dama tabata laborá komo bewaker pa un kompania priva kiko mester a relatá ?. E titulo di e portada di e korant mes tabata bisa lo siguiente: “Bewaker ta pega soño na prizòn i pèrdè trabou.” Next time si tuma tempu djis lesa e artíkulo por evitá ku ta trata di desbaratá algu tratando di mustra ku loke a wòrdu relatá no ta kuadra pero ku debidamente ta algu ku a sosodé ku un bewaker riba tereno di prizòn.


text: 24 Ora Hesus a bira bai i tabata sali for di tèmpel, su disipelnan a bini serka dje pa mustr’é e edifisionan di tèmpel.2 Anto el a bira bisa nan: “Boso ta mira tur e kosnan akí? Di bèrdat mi ta bisa boso: Ni ún piedra lo no keda riba otro; tur lo ser bashá abou.”3 Ora ku e tabata sintá riba Seru di Oleifi, e disipelnan a bini nan so serka dje i a puntr’é: “Bisa nos: Ki dia e kosnan akí lo sosodé, i kiko lo ta e señal di bo presensia i di konklushon di e era* akí?”4 I Hesus a kontestá nan: “Tene kuidou pa ningun hende no gaña boso,5 pasobra hopi lo bini den mi nòmber i bisa: ‘Ta mi ta Kristu,’ i nan lo gaña hopi hende.6 Boso lo tende di guera den vários lugá; mira pa boso no spanta. Pasobra e kosnan akí tin ku sosodé, ma ainda esei no ta e fin.7 Pasobra nashon lo lanta kontra nashon i reino kontra reino, i lo tin skarsedat di kuminda i temblor den un lugá tras di otro.8 Tur e kosnan akí ta kuminsamentu di kalamidat, manera doló di parto.9 Anto hende lo persiguí boso i mata boso, i tur nashon lo odia boso pa motibu di mi nòmber.10 Ademas, hopi hende lo trompeká,* i nan lo traishoná otro i odia otro.11 I lo lanta hopi profeta falsu, i nan lo gaña hopi hende;12 i pa motibu di oumento di maldat, amor di mayoria di hende lo fria.13 Ma esun ku perseverá te na fin ta esun ku lo ser salbá.14 I e bon notisia akí di e Reino lo ser prediká den henter e tera habitá, komo testimonio pa tur nashon, anto e fin lo yega.15 P’esei, ora boso mira e ‘kos repugnante’ ku ta kousa destrukshon, ku profeta Daniel a papia di dje, pará den un lugá santu (lektor, usa disernimentu pa komprondé esaki),16 e ora ei laga esnan ku ta na Hudea hui bai den seru.17 E hòmber ku ta riba dak* no mester baha abou pa saka e kosnan ku ta den su kas,18 i e hòmber ku ta den kunuku no mester bai kas bèk pa kue paña.19 Ai di e muhénan na estado i esnan ku tin yu na pechu den e dianan ei!20 Sigui pidi den orashon pa boso huida no tuma lugá den wenter ni riba dia di sabat,21 pasobra e tempu ei lo tin un tribulashon grandi manera no a yega di sosodé nunka, for di prinsipio di mundu te awor, i ku lo no sosodé nunka mas tampoko.22 De echo, a ménos ku Dios hasi e dianan ei kòrtiku, ningun hende* lo ser salbá, ma pa motibu di e skohínan, lo e hasi e dianan ei kòrtiku.23 Anto si un hende bisa boso: ‘Wak! Ata e Kristu akí,’ òf: ‘At’é ayá!’ no kere esei.24 Pasobra lo lanta Kristu falsu i profeta falsu, i nan lo hasi señal i milager grandi pa gaña asta e skohínan, si ta posibel.25 Kòrda! Mi a spièrta boso di antemano.26 P’esei, si hende bisa boso: ‘At’é den desierto!,’ no sali bai einan; ‘At’é den e kambernan mas paden!,’ no kere esei.27 Pasobra meskos ku werlek ta kòrta den ost i ta bria te den wèst, asina presensia di e Yu di hende lo ta.28 Kaminda e kadaver ta, einan e águilanan lo ta.29 Mesora despues di e tribulashon di e dianan ei, solo lo bira skur, luna lo no duna su lus, strea lo kai for di shelu i e podernan di shelu lo keda sagudí.30 Anto e señal di e Yu di hende lo aparesé den shelu, i tur e tribunan di tera lo bati nan pechu di tristesa, i nan lo mira e Yu di hende bini riba e nubianan di shelu ku poder i gran gloria.31 I lo e manda su angelnan ku un zonido duru di tròmpèt, i nan lo reuní su skohínan for di e kuater skinanan di mundu,* for di e punta di mas leu di shelu te na e otro punta di mas leu.32 Awor bon, tuma por ehèmpel e palu di figu: Asina ku su taki nobo sprùit i saka blachi, boso sa ku zomer ta serka.33 Asina tambe, ora boso mira tur e kosnan akí, boso por ta sigur ku e Yu di hende ta serka, sí, djis tras di porta.34 Di bèrdat mi ta bisa boso ku e generashon akí lo no kaba na nada promé ku tur e kosnan akí tuma lugá.35 Shelu i tera lo kaba na nada, ma mi palabranan sigur lo no kaba na nada.36 Pa loke ta e dia i ora ei, ningun hende no sa, ni e angelnan di shelu ni e Yu, sino e Tata so.37 Pasobra meskos ku e dianan di Noe tabata, asina presensia di e Yu di hende lo ta.38 Pasobra meskos ku den e dianan ei promé ku e Diluvio, hende tabata kome i bebe, hòmber i muhé tabata kasa, te riba e dia ku Noe a drenta den arka,39 i nan no a hasi kaso te ora e Diluvio a bini i lastra nan tur bai kuné, asina presensia di e Yu di hende lo ta.40 Anto dos hòmber lo ta den kunuku: Lo bai ku ún i lo laga e otro atras;41 dos muhé lo ta mulando na e mulina di man: Lo bai ku ún i lo laga e otro atras.42 P’esei, keda vigilá, pasobra boso no sa ki dia boso Señor ta bini.43 Ma boso por ta sigur di esaki: Si e doño di kas sa ki ora di anochi un ladron ta bini, lo e keda lantá i lo no lag’é kibra drenta den su kas.44 P’esei, boso tambe wak pa boso ta prepará, pasobra e Yu di hende ta bini na un ora ku boso no ta pensa.45 Ken realmente ta e esklabo fiel i prudente ku su Doño a nombra riba su sirbidónan di kas pa duna nan nan kuminda na e debido tempu?46 Felis e esklabo ei ta si ora su Doño yega, e hañ’é ta hasi esei.47 Di bèrdat mi ta bisa boso: Lo e nombr’é riba tur su pertenensianan.48 Ma si un dia e esklabo ei kometé maldat i bisa den su kurason: ‘Mi Doño ta tarda,’49 i e kuminsá bati e otro esklabonan i kome i bebe ku buraché,50 e Doño di e esklabo ei lo bini riba un dia ku e no ta sper’é i na un ora ku e no sa,51 i lo e dun’é e kastigu di mas severo* i un lugá huntu ku e hipókritanan. Ei ta kaminda lo e yora i morde riba djente.


text:
Pronóstiko di Tempu; djamars 7 di sèptèmber 2021
Pronóstiko
Pronóstiko di tempu pa Kòrsou i bisindario bálido te djárason mainta 6:00 o.l., 8 di sèptèmber 2021.
Kompilá: djamars 7 di sèptèmber 2021, 05:00 o.l. (09:00 UTC).
KODIGO HEL: PREKOUSHON PA LAMAN BRUTU
Tempu: Parsialmente te hopi nublá ku chèns algun áwaseru lokal.
Temperatura máksimo lo alkansá 33ºC i temperatura mínimo 25ºC.
Solo ta sali 06:25 i ta baha 18:43 o.l.
Bientu: Generalmente for di ost i moderá; forsa 3 te 4 (12 te 30 km/ora, 7 te 16 nudo). De bes en kuando, basta fuerte den ráfaga; forsa 5 (31 te 39 km/ora, 17 te 21 nudo).
Situashon general: Durante di próksimo dianan kondishon atmosfériko lo keda faborabel pa desaroyo di algun nubia riba nos region. Algun di e nubianan aki lo generá momentunan di áwaseru riba varios parti di Kòrsou. Mas aleu, kondishon di laman lo ta brutu na kosta nort i ost debí na resake kousá orkan Larry.
Kondishon di laman: Generalmente moderá ku altura di olanan entre 0.5 i 1.5 meter (2 i 5 pia). Ta antisipá ku resake indusí pa e orkan Larry alkansá nos kostanan nort i ost durante di próksimo dianan.
Sistemanan signifikante di wer tropikal: Orkan Larry ta sigui move den un direkshon nortwèst riba laman Atlántiko nort i no ta antisipá ku esaki lo tin impakto direkto pa e region di Karibe.
Fenómeno spesial: Ningun.
Perspektiva te djaweps mainta: Parsialmente nublá i no ta antisipá áwaseru signifikante.
Meteorólogo: Rombley.


text: 7 Despues di esaki mi a mira kuater angel pará na e kuater skinanan di tera, ku e kuater bientunan di tera duru tené, di manera ku bientu no por a supla riba tera ni riba laman ni riba ningun palu.2 I mi a mira un otro angel subi for di ost,* i e tabatin un seyo di e Dios bibu den su man; i na bos haltu el a yama e kuater angelnan ku a haña pèrmit pa hasi daño na tera i na laman3 i a bisa nan: “No hasi daño na tera ni na laman ni na e palunan, sino te ora nos kaba di pone seyo riba frenta di e esklabonan di nos Dios.”4 I mi a tende e kantidat di esnan ku a risibí e seyo: 144.000, seyá for di tur tribu di e yunan di Israel:5 Di e tribu di Huda, 12.000 a risibí e seyo;di e tribu di Ruben, 12.000;di e tribu di Gad, 12.000;6 di e tribu di Asher, 12.000;di e tribu di Naftalí, 12.000;di e tribu di Manases, 12.000;7 di e tribu di Simeon, 12.000;di e tribu di Levi, 12.000;di e tribu di Isakar, 12.000;8 di e tribu di Zebulon, 12.000;di e tribu di Yosef, 12.000;di e tribu di Benyamin, 12.000 a risibí e seyo.9 Despues di e kosnan akí mi a wak, i ata un multitut grandi ku ningun hende no por a konta, for di tur nashon, tribu, pueblo i idioma, i nan tabata pará dilanti di e trono i dilanti di e Lamchi, bistí na paña largu blanku i ku rama di palma den nan man.10 I nan tabata grita: “Nos debe nos salbashon na Dios, kende ta sintá riba e trono, i na e Lamchi!”11 I tur e angelnan tabata pará rònt di e trono, rònt di e ansianonan i di e kuater kriaturanan spiritual, i nan a kai na rudia dilanti di e trono i a adorá Dios,12 bisando: “Amèn! Alabansa, gloria, sabiduria, gradisimentu, onor, poder i forsa ta pertenesé na nos Dios pa tur eternidat. Amèn.”13 Awor un di e ansianonan a puntra mi: “Ta ken esnan bistí na paña largu blanku ta, i di unda nan a bini?”14 Anto mesora mi a bis’é: “Mi señor, ta bo ta esun ku sa esaki.” I el a bisa mi: “Nan ta esnan ku a sobrebibí e tribulashon grandi, i nan a laba nan pañanan largu i a hasi nan blanku den sanger di e Lamchi.15 Ta p’esei nan ta dilanti di e trono di Dios; i nan ta rindi sirbishi sagrado na dje di dia i anochi den su tèmpel; i Esun sintá riba e trono lo span su tènt riba nan.16 Nan lo no haña hamber ni set mas, ni solo lo no kima nan ni kalor lo no kaba ku nan,17 pasobra e Lamchi, ku ta banda di e trono, lo ta nan wardadó, i lo e guia nan na fuentenan di awa di bida. I Dios lo seka tur lágrima for di nan wowo.”


text:
Kon bo ta haña un bon kachó di vigilansia.
Lokual ku nos tur ke ta un bon kachó di vigilansia. Sigur den un komunidat kaminda tin hopi atrako i kriminalidat nos ta sinti nos safe ku un kachó ku ta tira bista pa nos i ku ta defendé nos ora ta nesesario.
Nos ta mira hopi kachó ku a keda kumprá pa kumpli ku e funshon aki. Pero e pregunta ta keda “kon útil un kachó ta si bo tin e mará na un kadena henter dia òf den un hòki será”.
Laga nos ban wak e bentahanan i e desbentahanan. I tambe e motibu dikon ta mara mayoria kachó.
Bon mirá mi ta mira solamente 2 bentaha dikon lo tin ku mara un kachó. Pero e bentahanan aki ta kai afó na e momento ku bo mira e desbentahanan di e maramentu di un kachó.
Un bentaha ta ku e kachó ta obligá di vigilá bo tereno miéntras e ta riba dje. E no por hala kita sin mas. Esaki ta algu ku bo por evitá si bo sera bo portanan di kura lokual ku lo tin komo konsekuensia ku e por vigilá bo lugá mihó.
E di dos bentaha ta ku e no por kibra kos mas den bo kura. Pa nos por skrudiñá esaki mihó nos mester bai un tiki bèk den tempu. Ora e kachó chikí bin den famia e ta chikí ainda i e daño ku e ta hasi ainda nos ta mira komo algu kiut i e daño ta chikí. Nan sa kou riba un slòf ku nos a lubidá pero mayoria bia e ta keda te ei. Despues ta bin e siguiente 2 fasenan. E djentenan ta kambia i pubertat. Ora e djentenan ta kambia e ta sinti doló. Pa e suavisá e doló aki e ta bai kou. Bo por evitá mas daño dor di dun’é hopi kos ku e por kou riba dje. Wesunan spesial pa kachó kou riba dje ta traha bon pero lokual ku tambe ta traha masha bon ta koko ku e por pluma saka for di otro. Kambia su kos di hunga ku regularidat pa e no fada di dje. Serka un kachó ta meskos ku serka un mucha. Si bo laga bo Nintendo sin limitashon na disposishon di bo yu lo bo ripara ku despues di tempu e no ta mishi mas kuné pasobra e konosé di paden i pafó.
Na e momento ku mara e kachó, mayoria bia ta durante su pubertat. E kachó a bira drùk, e ta bula, hunga brutu, ta koba bo matanan saka, ta kou bo sistema di drep kibra òf e ta ranka paña for di waya. E promé bia ku e kos ei pasa, bo ta pensa ainda “Ai ta kos ku por pasa” pero e di 2 bia ku bo kura ta ruiná si ta fada bo mes. Komprendibel, sigur ku si, pero ta importante pa wak dikon e ta hasié. Bo tin un kachó yòn den bo kura ku ta pata pata di energia. E kachó ta keda den kura, ku mirando nos klima ta algu ku por. Pero na dado momento e konosé kada un rama di yerba for di su kabes i e ta kuminsá kansa. E kachó ta buska kos pa e entretené su mes kuné i tur e kosnan ariba menshoná ta kosnan pa e entretené su mes ku nan. E no ta mira nan komo kosnan importante sino komo kosnan sumamente atraktivo ku ta waya den bientu. Realisá bo mes ku ta fasenan di bida ku ta pasa i ku bo mes por kambia dor di ofresé bo kachó kosnan ku ta stimul’é i dor di siñ’é komportashon deseá… Solo so ta Sali pòrnada. Kue un mucha chikí mare un dia riba un stul i bo sa ku bo por spera desaster. Sea inventivo i ofresé otro estímulo. Dun’é su kuminda den un bala di hunga pa asina e tin ku hasi esfuerso pa e yega n’e. Bai un kurso kuné pa e por hasi uzo di su kabes, bai landa ku nan òf keiru ku nan. Kachó ku konosé e komandonan ta kachó ku bo por kontrolá mihó. Training ta reforsá bo laso kuné i ta duna trankilidat den bo kas.
Bon awor e bentahanan di un kachó ku ta kana los den kura.
Hopi bia mi ta haña e pregunta, bo por hasi un bon kachó di vigilansia di mi kachó…
Un kachó mester di algun kos pa e por bira un bon kachó di vigilansia.
Na promé lugá e mester di stabilidat. Un kachó ku angustia no ta un kachó ku tin e kurashi pa aktua na e momento nesesario. Un kachó ku no a kustumá ku hende rondó di dje lo tin miedu di hende i lo keda na un distansia ora di grita pero lo kore limpi bai ora e sinti ku tin preshon riba dje si e hende ke aserk’é. E heroismo ku el a demostrá na promé instante ta disparsé un be. Un kachó ku miedu òf agresivo por bira un problema pa bo mes famia i pa bo bishita deseá. E kachó por bira pa motibu di su miedu inkonfiabel anto esei ta nèt lokual ku bo no ke. Bo no tin nada na un kachó ku ta agresivo kontra di bo i bo famia. Bo ke pa e defendé abo i bo famia, den tur okashon. Ke men…Sòru pa bo famia forma un laso ku bo kachó dor di hunga kuné, dun’é bon kuminda manera mester ta, mantené salú i dun’é un lugá den bo famia. Siña bo kachó na un manera trankil ku sierto kos ku e no konosé no ta kos di tin miedu di dje. Tur e kosnan aki ta duna bo kachó konfiansa den su mes i esaki ta pone ku lo e aktua tambe for di e konfiansa propio aki pasobra e ta haña e kurashi pa e aktua. Bo ta haña lealtat inkondishonal di dje.
Un kachó mester di espasio pa e por drenta akshon i defendé bo. Si e ta mará òf den un hòki e no por hasi nada pa bo. Un kachó por grita un ratu pero e ladron por kana pasa na distansia di dje pasobra e kadena ei tin su limitashon i e ladron ta kalkulá esaki masha fásil. Mas leu ku e kadena e no por yega, ni maske kon peligroso e parse. Mi pregunta ta keda semper…Kon e por defendé bo si bo tin e mara? Su úniko funshon ta grita ora hende subi bo tereno pero ku e erko òf fèn sendé ku ta saka zonido bo no ta ni tendé grita i promé ku bo sa nan ta pará bo dilanti. Si bo kachó ta los den kura e ladron lo pens’é algun bia i lo preferá di bai un kas kaminda ta mas fásil p’e.
Personalmente mi ta pro pa tene kachó paden den bo kas. Lo mi splika dikon. Un kachó ku ta drumi paden no ta un kachó ku por keda venená, òf hòrtá i e hende straño no por inkalkul’é bon. E no por mira kiko tin na e otro banda di e porta..Na mi pareser e kosnan pafó ta djis material i lo mi preferá e defensa pa mi i mi famia paden pasobra mi ta balorá nan mas. Mi ta komprondé ku esaki no por ta posibel serka tur hende. Mi ta kere si ku ta importante pa laga bo kachó drenta kas de bes en kuando. Dikon? Un kachó ku nunka no tabata tin mag di drenta lo no drenta tampoko ora esaki ta nesesario. Lo e keda pará pafó miéntras e atrakadó ta tene un arma na bo kabes, puramente pasobra nunka bo no a siñ’é ku e tin mag òf pasobra ku regularidat a straf e ora el a drenta.
Un otro punto importante…Edat. Un yu di kachó no por vigilá, ta un bebi e ta ainda. Ba yega di mira un bebi ku por uza un arma? No mi tampoko…E kachó por vigilá ora e ta adulto. Despues ku el a hasi 2-2,5 aña lo bo ripara ku su aktitut ta kambia. Hopi bia bo ta nota despues di un aña ku nan a kuminsá ta wak kas pero ora nan ta adulto nan ta haña mas stabilidat i por mas. Mentalmente e ta mas fuerte i por aktua mihó. Nan tin e den nan sanger, nan tin e pa miónes di aña kaba. E funshon di vigilá ta algu ku nan a heredá for di nan antepasadonan. Esei no ta algu ku bo tin nodi di hasi masha kos p’e. Solamente bo tin ku sòru pa e sirkunstansianan ta bon:
Un kachó salu i ku e bon nutrishon e tin energia pa por defendé bo.
Un kachó stabil tin e kurashi pa defendé
Un kachó los den kura por defendé bo
Un kachó ku ta skucha bon bo por dirigí
Bo ta mira ainda bentaha den un kachó mará? Ami apsolutamente ku no…
©Rescueracao 2021 Epvdk.


text:
Komunikado di prensa
07 di mei 2012
Kolaborashon Arbo Advies Caribbean i FMA
E importansha di un estilo di bida saludabel i un ambiente di trabou salu.
Kada bes mas doño di trabou ta mas konsiente riba e efektonan negativo di un estilo di bida insaludabel riba un empleado. Abuso di alkohòl òf droga tin konsekuenshanan negativo riba prestashon na trabou, salu, produktividat, apsentismo i e esfera di trabou. Tambe e por afektá e seguridat di empleadonan, pone klientenan den peliger i daña e bon nòmber di e organisashon.
Fundashon pa Maneho di Adikshon huntu ku Arbo Advies Caribbean a sera un akuerdo di kolaborashon, kaminda doñonan di trabou ta wòrdu asistí dor di profeshonalnan ( entre otro dòkter i sikólogo) den mehorashon di un lugá di trabou salu i sigur.
Den forma preventivo e doño di trabou por hasi hopi. Formanan efektivo pa desanimá uso di alkohòl i droga,
– ta e introdukshon di un plan di maneho,
– seshon nan informativo pa trahadónan,
– training pa e dirigentenan
– i si ta deseá tèstnan di alkohòl i droga sporádiko.
Empleadonan ku problema riba e tereno aki por risibí guia profeshonalnan di un forma diskreto.
Pa mas informashon o un kombersashon sin kompromiso por yama e number di telefon 434-3638.


text:
Aruba
No laga diabel gaña bo: No bira yerba shimaron
Den e buki di Genesis 1:26, Dios ta bisa: ”Laga nos traha hende segun Nos imagen y semehansa,” y den versiculo 27 nos ta mira cu Dios a crea hende segun Su mes imagen, segun imagen di Dios El a crea hende, homber y e hende muhe El a crea nan. Anto Dios a bendiciona nan y a bisa nan: “Sea fertil y multiplica y yena e tera y haci esaki somete na bo y goberna riba e piscanan di lama y riba e parhanan di cielo y tur locual y riba tur ser bibo cu ta move riba tera.
Awor nos kier pa tur hende habri nan wowo y wak bon: Maske Adam y Eva a haci malo, Dios nunca a maldiciona Adam y Eva, Dios nunca a maldiciona locual cu E mes a crea.
Ora hende bandona caminda di Dios, nan ta habri porta pa diabel cu tur consecuencia cu lo bin, si nan no arepenti. No laga diabel gañado.
Diabel ta un mentiroso cu ta pone hende kere y bira algo cu nan no ta y asina kere den gran mentira.
Tene bon na cuenta: Dios no ta manda maldad den nos bida pa test nos, Dios no ta haci ningun hende adicto, ladron, pedofiel, matado y tur otro clase di inmoralidad cual ta para skirbi den 1 Corintionan 6:9 y tambe den Galationan 5:19-21.
Maldad no ta bin di Dios. E ta bin di e enemigo, cu ta hinca maldad den mente di hende ora nos ta spiritualmente na soño. Nos ta kere cu cualkier persona cu lesa esaki lo libera awe mes.
Wak pa simia di maldad no ta sembra den bo mente manera orguyo, egoismo, golos pa placa (cudishi), odio, vengansa etc. Esey no boluntad di Dios.
Ora bo ta haci cos orguyoso di solamente bo propio interes of bo ta haci maldad, keriendo asina cu bo ta castiga hende of bo ta stroba y perhudica otro hende, lo e duna su fruta. Y como esun cu a sembra lo bo cosecha. (Galationan 6:7-10). Corda bon no laga nos cansa di haci bon.
Hari cu hende den nan cara, pa solamente haya locual cu bo kier y despues bo no ta balora e persona, ta sintoma di manipulacion y identidad di hende shimaron.
Un animal shimaron, ta un animal cu ta bin come banda di cas, bebe awa, pero asina bo sali pa wak e, e ta core bay, pasobra e no kier ta den compania di hende. E ta prefera mondi.
Tin hende ta papia di Dios, pero ora mester tuma un decision, pa entrega nan bida na Dios, bira bek for di nan mal caminda, arepenti y biba segun Dios su boluntad, mesora nan tin mil y un excuus. Un persona asina ta shimaron.
Tuma un ehempel di un persona cu ta hopi malo of cu ta den un situacion hopi dificil y ta pidi tur hende haci oracion p’e. Y ora e bira bon e ta bay den mesun cos bek.
Bijbel tin masha hopi versiculo cu ta bisa: No gaña boso mes, no laga nan gaña boso. Esey ta nifica no laga satanas uza hende pa gaña bo.
Den Juan 8:42 -47, Hesus ta duna un splicacion fuerte di e hendenan cu ta laga diabel gaña nan y Mateo 13: 40-42, ta mustra nos e consecuencia final.


text: bou di artíkulo, insiso, e Kódigo Penal (intenshon di droga pidi constitucion ta e Repúblika di Uzbekistán) trinta i tres, ocho, en binti en sinku Di Profesor konfirmá na e siguiente operacion: en izrahias gerensia i e direktor di e akshonista, meskos ku e Profesor di personal inmediato di e Aktividat di Protesta"), e promé parti di Artíkulo ("Violensia") i e parti tres di Artíkulo ("Desde Publiko") di e A Kódigo Penalalimenta i formacion di arma di kandela") di e F Kódigo Penal, e RÍA en Daguestán agensia di notisia a tende ku referencia na e servisio di primi Konsentimentu Investigadornan bou di republika di e ofisina di fiskal. (cláusula parti di CC di F) ta kontra di un presidente di Severodvinsk, ku a pone xenófobo material den e reda sosial.


text:
Miedu, preokupashon y strès ta reakshonnan normal den momentonan den kua nos ta enfrentá insertidumbre, algu deskonosí, situashonnan di kambionan òf krísis. Den e tempunan aki ku covid 19, e sentimentunan aki ta mas ku normal i komprensibel pa tur hende.
E temor di kontraé e vírus tin hopi hende ariba bou,pero den mesun rosea tin algun ku ta bagatelisá e impakto di e vírus, loke ta pone ku tin hende no sa kiko nan mester kere, loke tambe ta pone un peso riba e salu mental di e ser humano.
Mester mira tambe e impakto di e medidanan ku a tuma, pa kontené y frena propagashon de vírus e kousa. Hopi hende a haña nan den situashonnan ekonómiko I finansiero penoso, otronan mester a hasi kambia I trese limitashonnan den nan bida diario. E realidat di e distanshamentu físiko, traha for di kas, muchanan ku ta mas tantu tempu na kas, y prinsipalmente e falta di kontakto físiko ku bo sernan kerí i amigunan, tur ta situashonnan ku fásilmente por desbalansá un persona, un kas di famia i un sosiedat kompletu. P’esei den e temporada di Covid aki, ku hopi ta bisa no ta bai por lo pronto, ta importante pa kada un di nos kuida tantu nos salu físiko komo mental.
Medida nan di outoprevenshon.
Medidanan di outoprevenshon ta bon pa bo salu físiko i mental, i por yudabo tin kontròl di bo bida. Kuida bo kurpa i mente i keda konektá ku otro hende sigur ta yuda pa pasa e temporada difísil aki.
Paga atenshon na bo salu físiko:
Drumi sufisiente. Drumi i lanta na mesun orario tur dia ta trese un balanse i rutina den bo bida. Práktika orario normal, aunke si bo ta na kas of ta trahando for di kas. Hasi aktividatnan físiko ku regularidat. Aktividat físiko i gemnastik ta yuda redusí
ansiedat i ta mehorá bo animo. Hasi
aktividatnan ku ta inkluí moveshon,
baile, mas tantu posibel den
aire liber ya asina bo por
mantené e distansha
sosial.
Un menasa pa nos salú mental?
'Coronavirus'


text:
Último desaroyonan relashoná ku Covid-19 Lamentablemen te dos (2) persona a fayese, un tabata hospitalisa i u n a fayese na kas.
Gobièrnu di Kòrsou
[ÚLTIMO INFORMASHON]: Último desaroyonan relashoná ku Covid-19. Kuida bo mes i esnan rònt di bo, pa e promesa di un futuro briante bira nos realidat. Klek riba e link pa mas informashon tokante medidanan di prekoushon i prevenshon di COVID-19: https://bit.ly/covidprevenshon
Tin sinkuentiseis (56) persona ku a sali for di isolashon. Aparte di esaki, tin
kuarentitres (43) kaso nobo pa awe.Sigur tres (3) kaso tabata importa. Despues di mas investigashon a resulta ku tin dos (2) kaso ku tabata registra positivo inkorekta mente. A hasi e adaptashon nesesario den e sifranan.Situashon na CMC: Te ku awe mainta, tabatin trintiseis (36) persona hospitalisa.Binti (20) di nan ta den kuido intensivo.
Lamentablemen te dos (2) persona a fayese, un tabata hospitalisa i u n a fayese na kas.


text: Diaranzon anochi a drenta informe di cu un homber ta molestiando un mucha muher na Caya Frere Henricus, mesora a dirigi un patruya na e sitio. Na yegada di e patruya e homber no tabata tey mas, e mucha muher a conta polis cu cada biaha cu e bay pa baña e pareha di su suegra ta bay piep e den baño. Polis a bisa e mucha muher cu ora e homber bolbe pa yama nan. Un rato despues e homber a regresa y e mucha muher a bolbe yama polis y ela conta polis cu esey a sosode atrobe esta e homber a bolbe y a piep e y a hasta purba mishi cun’e, pero e no a lague. Polis a logra gara e homber perverso aki y a detene.


text: Diasabra anochi a drenta informe di un accidente cu hende herida na Keito den bocht pa bay Buccaneer, mesora a dirigi varios patruya na e sitio como tambe ambulans. Na yegada di patruya na e sitio a bin constata cu aki ta trata di un accidente unda un manehador di un U.T.V. a perde control su so, esaki den bocht na Keito y a bay dal den un cura di cas. E impacto tabata fuerte y a causa hopi herida pa e manehador. Ambulans a presenta na e sitio y a brinda asistencia medico y a transporta e herido pa hospital. Por a nota cu e persona herida tabata histerico y no tabata kier a coopera cu polis ni ambulans.


text:
Willemstad Curacao: Diadomingo den oranan di atardi Polis y ambulance a keda dirigi cu urgencia pa un cas na Montiloniusweg pa un criatura di 2 aña a cay den un pool. Na yegada di polis a topa cu e mucha den un situacion fastioso a cuminsa cu reanimacion e agente policial D’aguiar a dura por lo menos 35 minuut cu e reanimacion te ora cu ambulance a yega. Asina paramediconan a tuma te den ambulance te hospital CMC. E criatura ta na bida.
D’Aguiar a traha a na Aruba como un agente policial pa mas cu 5 aña. A traha na Warda di Polis playa, despues pa agente motorisa y a bay over pa recherche na San Nicolas y den 2020 a bay bek Curacao unda e tin su famia y yiunan ta bibando y ta trahando keto bay como Polis.
Sigur e ayudo grandi cu D’Aguiar a haci door di bay extra mile drenta accion lihe awe un criatura ta cu su famia y Curacao completo ta gradici’e pa su esfuerzo haci.


text:
The content originally appeared on: Diario
Prijs ta casi yega e barera di 3 Florin
ORANJESTAD (AAN): Basa riba e mercado mundial, entrante awe Diaranson 13 di April 2022, prijs di gasolin na Aruba lo subi bastante!
Ministro di Asuntonan Economico a indica cu Gasolin Unleaded Premium lo subi cu 30,0 cent, pa wordo bendi awor na 291,0 cent pa liter.
Diesel LS ta subi cu 45,7 cent, pa wordo bendi awor na 274,5 cent pa liter.
Kerosin ta subi cu 43,9 cent, pa wordo bendi awor na 253,8 cent pa liter.
Ya for di Diamars atardi caba y anochi, por a mira rij largo di auto cu a bay para na diferente gasolin station pa yena nan tanki.
Con hopi e lo afectabo? Ata algun ehemplo aki di autonan popular na Aruba. Un Nissan March cu riba Diamars tabata yena cu 107 Florin pa full tank, entrante awe Diaranson e mesun auto ey lo bo tin di paga 119,30 Florin pa yen’e full. Un Hyundai Santa Fe cu riba Diamars tabata yena cu 174,85 Florin, entrante awe Diaranson e mesun SUV aki lo bo tin di paga 195,00 Florin pa yen’e full.
Prijs ta subiendo na algun pais mas tambe den Caribe.
Jamaica: Gasolin a subi na e isla di Jamaica tambe. Na comienzo di Januari 2022, tabata costa 2,34 Florin pa un liter di gasolin. Esaki a subi cu 40 cent y dia 4 di April 2022 e prijs ta na 2,74 Florin pa liter.
Republica Dominicana: Gasolin a subi na Republica Dominicana tambe. Na comienzo di Januari 2022, e prijs tabata 2,33 Florin pa un liter di gasolin. Sinembargo na comienzo di Maart el a subi cu 21 cent y yega na 2,54 Florin pa liter. Aki Gobierno a ‘congela’ prijsnan pa 2 luna di tempo, y keto bay e ta na 2,54 Florin pa liter.
Barbados: Gasolin a subi na isla di Barbados tambe. Na comienzo di Januari 2022, e prijs tabata 3,56 Florin pa liter. Awor dia 4 di April 2022, e ta na 3,69 Florin pa liter.
Cayman Islands: Na comienzo di Januari 2022, e prijs na Cayman Islands tabata na 2,50 Florin pa liter. Awor dia 4 di April 2022, e prijs ta na 2,76 Florin pa liter.
Costa Rica: Gasolin a subi na Costa Rica tambe. Na comienzo di Januari 2022, e prijs tabata na 1,94 Florin pa liter. El a subi y awor dia 4 di April 2022 e tabata na 2,47 Florin pa liter.
Hulanda: E prijs promedio di gasolin na Hulanda na comienzo di Januari 2022 tabata na 3,87 Florin pa liter. Na fin di Maart 2022 el a yega un piek di 4,63 Florin pa liter.
Tur e prijsnan menciona aki ta na Florin Arubiano.


text:
The content originally appeared on: Diario
ORANJESTAD (AAN): Parce cu ademas di Covid-19 mundo henter ta preocupa cu e aparicion di e asina yama ‘bruela di macaco’, ‘mokeypox’ of ‘apenpokken’.
E malesa aki ta wordo registra den varios pais unda diferente caso a aparece. Segun informacion recien, tin mas cu 90 caso confirma den alomenos 14 pais unda normalmente no lo a spera cu e malesa aki lo a aparece.
Di locual e expertonan si ta adverti ta cu no ta trata di otro pandemia di Covid-19 y cu no mundo no ta cerca di bay bek na e ‘lockdowns’ pa contene e propagacion di ‘bruela di macaco’.
Sinembargo, esaki ta un brote no usual y sin precedentenan cu a sorpresa e cientificonan cu ta specialisa den e malesa y semper ta un preocupacion ora c’un virus ta cambia su comportacion.
E bruela di macaco tabata hopi predecibel. E hogar natural di e virus ta e bestianan salvahe, y den realidad ta pensa cu ta e ‘roedornan’ (rodents) y no e macaconan esnan cu ta transmitiendo e malesa.
Ora c’un persona den un selva tropical di Africa Occidental y central ta bay den contacto c’un criatura infecta, e virus ta bula entre e especienan. Su cuero ta bay den un erupcion, cu ta forma un blar y despues ta bira casca.
E virus aworaki ta pafo di su habitat natural y ta esforsa den propaga, pa locual mester un contacto cercano prolonga pa su reproduccion. Pesey, e brotenan tin e tendencia na ta chikito y disparce riba nan mes.
Un cantidad reduci di casonan a surgi antes den otro partinan di mundo, pero tur lo por ta relaciona inmediatamente c’un hende cu lo a viaha na un pais afecta y a trece te na su cas.
Esaki ya no ta e caso mas:
– Pa prome biaha, e virus ta den personanan sin un conexion specifico cu Africa occidental of central.
– No tin claridad for di ken e hendenan ta contagia.
– Bruela di macaco ta propagando durante actividadnan sexual y mayoria di e casonan tin lesionnan den e genitalnan y den areanan cercano.
– Hopi di esnan afecta ta hobennan gay y bisexual.
E expertonan ta remarca cu esaki no ta Covid-19, pero mester actua pa evita cu e virus ta haya forsa, y esaki ta algo cu realmente kier evita. Esaki ta e mayor brote di bruela di macaco hamas mira na Europa.
E cientificonan sa cu e brote aki ta diferente, pero nan no sa pakico.
Tin dos teoria: e virus a cambia of e mesun virus antiguo a haya su mes den e lugar corecto na e momento corecto pa prospera.
Bruela di macaco ta wordo contagia door di un virus di DNA, pa locual no ta haci mutacion lihe manera Covid of griep. Un analisis genetico anterior ta sugeri cu e casonan actual ta hopi relaciona cu e formanan di e virus observa na 2018 y 2019.
Ta hopi pronto pa ta sigur, pero no tin evidencia cu ta trata di un variante mutante nobo.
Pero, un virus no tin cu cambia pa probecha e oportunidad, manera e observa den e brotenan grandi inespera di e virus di ebola y zika den e ultimo decada.
Parce cu e vacunacion masivo contra bruela den pasado lo por brinda na e generacionnan mayor proteccion contra e bruela di macaco, estrechamente relaciona.
Na diferencia di Covid-19, esaki ta un virus conoci, no ta uno nobo, y ya caba tin vacunanan y tratamentonan. Den mayoria di caso ta pasa como un malesa leve, aunke por ta mas peligroso den muchanan chikito, hende muher na estado y personanan cu sistemanan inmunologico debil.
Pero ta propaga mas poco cu Covid-19, pero e rash caracteristico y doloroso ta haci cu por bira mas dificil tume como algo sin importancia manera un tos. Esaki ta facilita e trabao di haya e personanan cu por ta contagia y vacuna esnan cu ta core risico.
E expertonan a adverti cu awor cu zommer tey y cu tin mas reunionnan masivo, festivalnan y fiestanan, cu e propagacion por wordo acelera.
SINTOMANAN:
– fiebre
– dolor di cabes
– dolor muscular
– dolor di lomba
– calafrio
– agotamento
– ganglionan linfatico hincha
Na un inicio, e sintomanan di e malesa por ta parecido na griep. E sintoma mas comun ta aparece di 1 na 5 dia despues di e fiebre. Ta desaroya un erupcion cu normalmente ta aparece riba cara y despues ta extende na otro partinan di e curpa, principalmente man y pia.
Den hopi caso actual, personanan a raporta aparicion di e rash den e zona genital.
Un persona cu ta presenta e sintomanan aki cu aparicion di rash asina mester bay docter di cas y isola su mes pa evita contagionan.


text:
Kralendijk – Seis organisashon a disidí pa uni forsa pa intensivá e lucha kontra kriminalidat organisá na Boneiru. Ministerio Públiko BES, Kuerpo Polisial Hulanda Karibense, Warda Kosta Region Karibense, Koninklijke Marechaussee, Duana i Entidat Públiko Boneiru a firma un deklarashon di intenshon pa kuminsá un asina yamá relashon di koperashon multidisiplinario.
Gezaghèber i alabes e persona ku a bini ku e inisiativa, Edison Rijna, ta papia di un paso importante pa hasi Boneiru mas seif. ‘Naturalmente nos ta traha huntu kaba relashoná ku sierto insidentenan. Pero un koperashon struktural ta nesesario pa realmente forma un moketa kontra kriminalnan profeshonalmente organisá, pa asina servisionan di investigashon por aktua na un manera proaktivo tambe. Nos ke hasi Boneiru mas inatraktivo posibel pa hende i organisashon ku intenshon maligno.’
Konkretamente e koperashon ta bira realidat den forma di e asina yamá ‘Multidisciplinaire Maritieme Hub Bonaire – MMHB (Punto Sentral di Konekshon Marítimo Multidisiplinario Boneiru). Na Waf Nello Craane lo instalá un punto di sosten na benefisio di e servisionan ku ta traha huntu. For di einan patruya marítimo por tuma lugá, pero tambe ehekushon di operashon di ‘search and rescue’ (buska i salba). Banda di espasio pa mara boto, den bisindario direkto ta ekipá un ofisina tambe. E aspirashon ta pa kuminsá hasi uso di e fasilidat aki na luna di ougùstùs di otro aña. Interkambio di informashon tambe ta forma parti di e koperashon.
‘Nos pensamentu no mester ta asina inosente pa kere ku organisashonnan kriminal no tin atenshon pa Boneiru. Pa hopi aña kaba mi tin preokupashon relashoná ku señalnan ku mi ta haña ku gremionan robes ta laga nan bista kai riba Boneiru. Mi preokupashon a keda konfirmá den e ‘Geïntegreerde risicoanalyse Caribisch Nederland’ (Análisis di riesgo integrá Hulanda Karibense) di ‘Analistennetwerk Nationale Veiligheid’ (Ret di Analista Siguridat Nashonal) ku nan a publiká na luna di mei aña pasá. Den e dokumentu aki nan ta atvertí pa efektonan dañino, por ehèmpel efektonan ku ta perhudiká nos estado di derecho demokrátiko i ku ta destabilisá nos komunidat.’
E aktividatnan kriminal ku e investigadónan a identifiká ta relashoná ku entre otro negoshi i kontrabanda di droga, arma i hende, i tambe labamentu di plaka ku kriminalnan a gana ku e aktividatnan aki. Un gran parti di esaki ta tuma lugá den e ámbito marítimo. Kada un di e partidonan ku a firma e deklarashon di intenshon, durante e último añanan a oumentá nan atenshon pa e sektor aki. Pero kada un riba su mes a yega na e konklushon ku lo tin mas efektividat si bini mas koherensia den nan aserkamentu.
Un grupo di proyekto konhunto ta bai prosesá e plan mas aleu. ‘Huntu nos a ekspresá e ambishon pa den e añanan binidero mehorá e kontròl di frontera marítimo di Boneiru fuertemente. Influensianan no-deseá for di gremionan kriminal no tin mag di haña un chèns na nos isla. Siudadanonan, empresarionan i bishitantenan mester por sinti nan mes seif’, segun gezaghèber Rijna.
Lesa tambe:
- Bonchi Boneiru ke produsi kòfi di kalidat haltu na Boneiru
- Flamingo Airport porfin ta bai haña left sofistiká pa ròlstul
- Tera Barra ta regalá 500 palu di Watakeli
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer


text:
Dutch Kingdom
Home Dutch Kingdom
Cft: “Recuperacion presupuestario fragil di Corsou na 2022 y 2023; mester controla e gastonan”
Willemstad - Economia di Corsou ta mustra un recuperacion considerabel for di den e di dos mita di 2021. Corsou mester probecha di e...
Ekspertonan konstitushonal I legal ta konfirma violashonan di Karta di Nashonan Uni dor di...
Un paso grandi a wordu realisa riba e trajektoria pa re-inskripshon riba lista di Teritorionan-Sin-Propio-Gobernashon di Nashonan Uni (TSPG NU) siman pasa ku e...
Corte na Hulanda a sentencia un homber 1 aña y mey di castigo di...
Arnhem, Hulanda: Recientemente corte na Hulanda a sentencia un homber procedente di e cuidad Arnhem cu un castigo di prison di 1 aña y mey,...
Hulanda: Tres persona cu tawata instiga durante nan “noticiero” ariba Social Media a scucha...
Ayera Ministerio Publico na Hulanda a sentencia 3 persona na 24 luna di prison. Dos aña largo e tres sospechosonan nan aki tawata trece noticianan...
Kuerpo Polisial di Korsou; TA BUSKA
Willemstad, Korsou: Polis ta pidi búskeda di e hòmber sospechoso Jonathan Imman’u-el Michael WALKER, di 28 aña di edat nase na Kòrsou. Jonathan ta enbolbí den...
Kuerpo Polisial di Korsou: TA BUSKA
Willemstad, Korsou: Polis ta pidi búskeda di e hómber sospechoso Angelito Maria FELIPIE, di 19 aña di edat nase na Kòrsou. Angelito ta enbolbí den un...
Kuerpo polisial di Korsou: TA BUSKA
Willemstad, Korsou: Polis ta pidi búskeda di e hòmber sospechoso Benjamin Jeanior Isacar Walker, di 23 aña di edat nase na Kòrsou. Benjamin ta enbolbí den...
Aruba ta kla pa partisipá na Caribbean Pinks All Out 2022 na Kòrsou
WILLEMSTAD- 13 di yüni 2022 – Ofisina di Turismo di Kòrsou (CTB) huntu ku representantenan di Jacky Circuit ofisialmente a invitá koredornan i fanátikonan...
Hulanda: Notario cu ta traha pa baho Mundo deteni na Amsterdam
Amsterdam - Recientement un Notario cu ta "traha" pa e onderwereld na Hulanda a wordo deteni. Acusacionnan contra dje ta cu e ta wordo...
E Hulandes cu mas tempo encarcela den exterior, lo por recobra su libertad despues...
California, Estados Unidos: Un comision mericano a duna un conseho positivo pa laga Jaitsen Singh (77) den libertad condicional. E hulandes Jaitsen Singh tin 38...


text:
Awe tabata un dia hopi special pasobra e grupo di Sociale Vormingstraject (SVT) femenino ta rond af e prome parti di trayectorio. Un total di ocho mucha muhe a termina e trayecto aki, cual a cuminsa cu diescuater.
Luitenant-kolonel Art van Beekhuizen, commandant van Marinierskazerne Savaneta, a bisa cu e ta kere cu a skirbi un historia awe. Esaki ta un samenwerking entre Marinierskazerne y defensa di pais Aruba pa tin un trayecto di formacion social pa hende muhe. Ocho mucha muhe a termina e trayecto. Si ta mira bek con e trayecto di hende muhe a bay, el a bay mescos cu esun di hende homber. Tur cos tin di haber cu formacion di caracter, tin di haber cu imagen propio.
Pa dies aña Aruba tin e SVT y pa aña un trayecto di hende homber pa 30 masculino. Luitenant-kolonel van Beekhuizen a bisa di awo cu tin e pacto nobo cu defensa Aruba ta pa aña tin dos trayecto.
Jessica Ras, coordinador di Formacion Social, a expresa cu e ta un parti bunita pasobra e ta prome grupo di mucha muhe y a cuminsa na augustus. E ta un pilot group forma di diescuater mucha muhe y awe a ocho hoben a finalisa e trayecto. E dia ta uno bunita y yena di emocion, pasobra e hobennan desde weekend tabata bezig den B-vak, esta den mondi, di cual ta nan final.
E B-vak ta nan ultimo di henter trayecto. Henter siman nan a cana rond Aruba, haci diferente actividad y demostra kico nan a siña durante e cuater lunanan.
Segun Ras, e no tabata facil y p’esey e ta hopi orguyoso di e hobennan cu a logra. Como hende muhe e ta orguyoso cu nan a logra e prome parti di mucha muhe di SVT y ta spera cu pa otro aña na augustus nan por cuminsa cu e di dos grupo di mucha muhe.
Pa un cobertura mas amplio lesa e edicion di TREMPAN di mañan.


text:
ORANJESTAD (AAN): Education USA Aruba ta e instancia oficial dunando servicio na studiantenan cu tin e meta pa sigui nan estudio na Merca.
EducationUSA ta un red (network) di e Departamento di Estado di Estados Unidos consistiendo di mas cu 430 centro internacional den mas cu 175 pais rond di mundo cu e meta principal pa promove estudio na Merca. E red ta traha solamente cu institutonan acredita den tur ramo, cual ta mas o menos 4,000 den total.
Algun tempo atras EducationUSA a lansa un estudio dirigi na tur alumno di diferente scol na Aruba pa midi e interes di esnan cu ta interesa pa bay studia afor y identifica esnan cu ta considerando fuertemente pa bay Merca.
Studiantenan di Mavo, Havo, VWO, EPI y ISA entre otro a participa na e encuesta inicial aki. Un punto importante cu a sali afor ta 85% di e studiantenan no tabata sa di EducationUSA ni tampoco e servicionan cu e ta ofrece.
Un total di 66.54% tabata completamente di acuerdo y 33.07% tabata di acuerdo cu nan lo sigui nan estudio despues cu nan caba nan scol secundario (high school), pues un porcentahe total prometedor di 99.61% cu tin intencion di sigui un estudio avansa. Esaki ta demostra cu tin e interes y motivacion pa sigui studia.
Ademas cu tin e motivacion pa sigui, un gran mayoria (83.92%) di e studiantenan a indica cu nan mester guia pa establece un plan pa sigui cu nan carera academico. Un total di (44.8%) a indica di lo sigui cu nan estudio avansa ya caba na Augustus 2022.
Un total di 41.25% di e studiantenan a menciona cu nan tin e intencion di sigui nan estudio na Merca y 66.41% a indica cu nan no ta familiar cu e proceso di aplicacion pa studia na Merca. Demostrando e necesidad pa e servicionan cu EducationUSA Aruba ta ofrece na nos comunidad pa informa, educa y guia esnan cu ta considera Merca como un opcion.
Un oportunidad unico cu estudio na Merca ta ofrece ta e posibilidad pa combina estudio cu deporte, como Student-Athlete. Di e participantenan, tin 54.65% cu ta envolvi activamente den un deporte pafor di school, e deportenan mas popular ta entre otro: Tennis, Baseball, Landamento, Futbol, Athletiek y Volleyball.
Di e studiantenan aki, 31% a indica cu nan tin e intencion di sigui nan carera como student-athlete na un instituto di educacion avansa. Locual cu tambe ta importante pa remarca ta cu 39.45% di e studiantenan a menciona di ta envolvi den trabou comunitario of ta un voluntario actualmente. Algo cu tambe ta importante pa esun cu kier studia na Merca.
E resultadonan aki ta contribui na yuda e team di EducationUSA Aruba identifica e necesidad di e comunidad pa asina mihor informa y guia e studiantenan cu kier sigui nan estudio na Merca.
Studiantenan cu tin interes di studia na Merca por tuma contacto libremente cu e conseheronan di EducationUSA Aruba asistencia. Nan pasion pa educacion ta motiva nan pa guia y yuda e studiantenan durante e proceso di aplicacion y hasi posibel un estudio na Merca. E oficina di EducationUSA Aruba ta situa na JFK Education Centre, Stadionweg 37 den e mesun edificio di Arubalening.
https://diario.aw/categories/noticia/general/un-total-di-41-25-di-e-studiantenan-a-laga-sa-di-nan-intencion-di-studia-na-merca#sigProId3b03595b48


text:
Den e programa aki nos invitado ta Leon Paula. Telmo ta un persona hopi konosi aki na Boneiru. E tabata aktivo tambe antes den politika i tabata tambe miembro di konseho insular. Banda di esei ela hasi hopi riba hopi tereno na Boneiru. Nos ta kombersa kune riba varios asuntu entre otro tempu ku e tabata mucha. Tambe riba su tata, Janshi Paula, ku tabata un persona hopi konosi aki na Boneiru den kuminsamentu di siglo pasa.
Produkshon: Fundashon Históriko Kultural Boneriano
Durashon: 54 minüt
Fuhikubo ta presentá: Leon Telmo Paula
Den e programa aki nos invitado ta Leon Paula. Telmo ta un persona hopi konosi aki na Boneiru. E tabata aktivo tambe antes den politika i tabata tambe miembro di konseho insular. Banda di esei ela hasi hopi riba hopi tereno na Boneiru. Nos ta kombersa kune riba varios asuntu entre otro tempu ku e tabata mucha. Tambe riba su tata, Janshi Paula, ku tabata un persona hopi konosi aki na Boneiru den kuminsamentu di siglo pasa.


text:
Kudos Ministerio Publico, pero ainda falta!
30 Maart 2017
Ayera pueblo a cuminsa haya un poco speransa atrobe den Ministerio Publico y nos sistema hudicial. Porfin Ministerio Publico a haya e curashi pa actua contra corupcion den gobernacion, manera ta pasa na tur otro parti di Reino. Nos di partido ABO ta sumamente contento cu e cambio di postura aki. Contento, pasobra corupcion ta un delito contra humanidad, sociedad y futuro generacionnan. Contento, pasobra ladronicia ta algo fout y condenabel. Contento cu Ministerio Publico a cuminsa 'follow the money trail' pa haya sa con cierto politico cu a drenta cu 10 florin den nan saco, y cu nunca a traha den sector priva, awendia ta miyonario.
Aki no mester tene cuenta ni tin misericordia cu ningun hende. Pasobra ora esunnan envolvi tabata fiesta, biba lekker, diseña tur sorto di structura fiscal, lanta tur tipo di fundacion y uza tur sorto di 'stroman y strovrouw' pa enrikece nan mes riba lomba di pueblo, nan no a tene cuenta ni misericordia cu pueblo. Anto dicon awo pueblo no por ta contento cu porfin algo ta wordo haci pa combati corupcion publico? Danki na personanan asina cu mester duna e bon ehempel, e nomber di Aruba a wordo daña internacional y cu hopi ta kere cu tur Arubiano ta asina. Danki na personanan asina cu mester duna e bon ehempel, e Arubiano no ta wordo respeta mas. Danki na personanan asina cu mester duna e bon ehempel, Aruba ta bancarota, corupcion a bira algo normal y cu Aruba a para bira un sorto di 'Wild West' unda tur cos por y tur patrimonio ta wordo bendi of regala. Ley ta papia idioma cla y ley mester wordo aplica igual pa tur hende!
Ban spera cu e euforia di porfin algo ta wordo haci contra corupcion den gobernacion y enrikecimento personal, no lo keda na solamente un 'verhoor'. Ban spera cu e accion di cuminsa 'ruim op de boel', no bira un 'lollipop' pa mantene pueblo contento y asina desvia atencion di scandalnan mas grandi y serio. E asunto pa cual Ministerio Publico a 'verhoor' un 'niet zomaar iemand' ta serio. Pero si nos mir'e den un contexto di suma (pues placa), anto esaki ta 'peanuts'. Den e proyectonan di 'Expansion Hospital di casi 1 biyon', 'WEB-Hedging di 300 miyon', 'E Camindanan Scur di 1.6 biyon', 'CITGO-deal di minimal 3 biyon', 'Embeyecemento cu Klinkers di mas di 50 miyon', 'Negoshi di tereno' y 'Conciertonan pa Turismo', tin hopi mas placa. Consehabel pa Ministerio Publico sigui uza su tactica di 'Facebook', pa haya sa kende tin cuentanan bancario na entre otro Colombia, Corsou y Costa Rica. Tambe ta bon pa Ministerio Publico investiga kende tin cas, propiedad y proyecto di 'Real Estate' na Colombia, pero cu ta uza un 'front' pa tapa ken ta e doño real.
Pueblo tambe kier sa di Ministerio Publico con a para cu e asuntonan di e ex-miembro di parlamento, Sra. Lainda Westerhof y esun unda e minister di Husticia a acusa su ex-colega di turismo pa tur sorto di delito serio y castigabel. E prome ta mas di 4 aña bieu y e ultimo casi 8 siman. E accion aki di Ministerio Publico mester ta uno profundo y no uno di un 'eendagsvlieg'. Tur esunnan envolvi, sea como 'front', 'stroman of strovrouw', 'tramitador di permiso', ‘Employment Agency’ of ambtenaar, mester wordo investiga. Cu algun hende ta mas sabi of tin ayudo di un notario of hurista creativo pa sconde e ruta di placa bon, esey no kiermen cu tur esfuerso mester wordo haci pa recobra locual a wordo horta di pueblo. Pues pueblo kier mira e 'Afpakteam' di Ministerio Publico drenta den accion den tur e asuntonan aki.
Pueblo kier tin e confianza atrobe cu tin husticia imparcial aki na Aruba. Pueblo no kier mas 'schijnbewegingen', 'doofpot' of conclusionnan manera esunnan di e 'WODC-rapport'. Pueblo kier mira un 'Domino-effect', manera tin diferente declaracionnan y acusacionnan di politiconan unda nan ta admiti cu nan tabata na altura di cierto 'movecionnan straño y rumornan di coleganan. Delitonan serio a wordo cometi pa añanan largo contra pueblo pa e clase politico, y pueblo a cansa di mira cu semper e clase aki ta sali ilicito di tur investigacion pasobra e ta un clase di 'niet zomaar iemand'. Hopi hende kier haya e confianza bek den su sistema democratico y hudicial. Esaki ta e chens pa restaura e confianza.
Si realmente tin seriedad pa cuminsa combati corupcion den gobernacion y cu ainda tin hende integro den gobernacion, anto e minister envolvi tin cu tuma su retiro. Y si e minister envolvi no tene e honor na su mes, anto e prome yama pa haci lo corecto ta e minister-president sigui pa parlamento. Ban wak kende lo bay sirbi e interes general y kende lo bay sirbi su propio interes, esun di partido of esun di amigo atrobe. Un señal cla y raspa mester wordo duna cu ainda tin hende drechi y integro aki na Aruba y cu corupcion den gobernacion no ta wordo tolera mas. Ministerio Publico a tuma un paso corecto ayera. Kudos Ministerio Publico, pero ainda falta!


text: Diasabra merdia a drenta informe di cu tin un auto coriendo den forma peligroso for di Piedra Plat bayendo direccion pabao, mesora a dirigi patruyanan na e sitio. Mientras e auto tabata bayendo pabao tur patruya tabata leu ela sigui bini pabao te na rotonde banda di Hato unda ela bira bao nort te yega na su cas na Kunuku Abao. Eynan polis a top’e y a nota cu e tabata bebi den un condicion cu e no por a sigui stuur. Pa evita cu e sali atrobe y bira peliger pa trafico polis a dun’e un rij-verbod y a tuma su yabi auto te oranan di anochi pa asina evita e sali.


text:
CAft no mester di stoel… Di ministro pa por papia cla…
Den e siman nos tras den un rueda di prensa nos ministro encarga cu finanzas publico a duna un respuesta riba e conseho cu...
Links om, rechts om… Nos ta paga AZV…
E siman aki tabatin varios topico cu a hala atencion. Entre nan e anuncio di ministro encarga cu Turismo y Salud, cu introduccion di...
Cronica di un desastre… Anuncia na Dimas…
Cu referencia na e titulo di e famoso obra di Garcia Marquez, por bisa cu loke ta tumando lugar awor cu e ‘handel en...
Envez di gobernacion pro-activo… Nos tin gobernacion defensivo…
Si tin algo pa cual nos no por critica nos gobierno(nan), ta cu nan lo no ta siguiendo y incorporando tur lema y consigna...
Ucraina no ta… Un ‘ver van m’n bedshow’…
Como un isla chikito den Caribe, por tin momento cu nos ta mas preocupa cu nos propio asuntonan. Sin embargo, regularmente nos ta haya...
Ta ken a malogra Aruba…? Hulanda o nos gobernantenan..?
Gobierno di Aruba por cumpli cu e promesa di haci algo pa empleado publico recobra nan salario completo, manera e tabata promer cu e...
Dos cuenta anual… Uno transparente y e otro…?
Casi simultaneamente a sali e cuentanan anual di dos entidad importante: AZV y ATA. Loke nan tabatin di relata ta mustra e dos caranan...
San Nicolas ta bay… Mira mehoracion…?
Por observa bastante actividad riba tereno di intento pa reactiva economia di e parti mas deteriora di Aruba, San Nicolas. Esey ta di aprecia,...
Acoso y abuso sexual… Ainda ta un ‘tabu’…
Manera ta e caso na henter mundo, tambe na Aruba abuso y acoso sexual a haya hopi mas atencion den ultimo añanan. Esey tanto...
FASE no a bay robez… Sino manera anticipa…
Ehecucion di e proyecto FASE a tuma lugar sin cuadro legal y sin supervision y separacion di responsabilidad corespondiente. Esey ta conclusion di Contraloria...


text:
E storia ta bai asin’aki: durante e reinado di Rei Josias na Herusalèm (640-609 P.K.), un hende, ku probablemente tabata traha den e tèmpel, a haña un kopia di un buki, i e buki a ser lesá dilanti di Rei Josias. “Awor a sosodé, ora rei a tende e palabranan di e Buki di Lei, ku el a sker su pañanan” (2 Reinan 22:11, NKJV). Dikon? Pasobra el a realisá ku e i su pueblo no tabata obedesiendo loke tabata pará skirbí den e buki.
E ora ei, a base di e buki ei, yamá e “Buki di e Aliansa” (2 Reinan 23:2, NKJV), Josias a kuminsá un gran reforma. Nos por lesa tokante e reforma ei den 2 Reinan 23.
Kua tabata e buki ku tabatin asina un impakto riba e rei i su nashon? Ta ser keré di ta Deuteronomio, nos estudio di e kuartal akí.
E di sinku, i último, di e Sinku Bukinan di Moises, Deuteronomio, un nòmber ku ta bin di e palabra latin deuteronomium (kua ta nifiká “di dos lei”), por a ser resumí komo lo siguiente:
Despues di e bandoná Egipto, i despues di a drenta den e aliansa na Sinai ku Señor, e yunan di Israel, na lugá di bai direktamente Kanaan, a dual den desierto pa 40 aña. Ora e 40 añanan a terminá i e hebreonan finalmente tabata na punto di krusa i drenta e Tera Primintí, Moises a papia ku nan den un seri di diskurso. E esensia di e diskursonan ei tabata: awor boso ta na punto di drenta e Tera Primintí. Porfin! No lubidá loke Señor a hasi pa boso, i no lubidá loke E ta pidi di boso awor, kua ta pa stim’E ku henter boso kurason i alma i pa revelá e amor ei a traves di obediensia na tur Su mandamentunan, tur di akuerdo ku e aliansa.
I, pa enfatisá e importansia di e aliansa, Moises a ripití na e pueblo e Dies Mandamentunan, e fundeshi legal di nan obligashonnan den e aliansa ku Señor a sera promé ku nan tatanan, i tabata hasiendo asina atrobe, pero awor ku nan, nèt riba e fronteranan di Kanaan.
Por lo tantu,, nos ta puntra: Kisas lo tin paralelonan ku loke e yunan di Israel, riba e fronteranan di e Tera Primintí, a enfrentá, i loke nos, awe, nèt riba e frontera di e Tera Primintí (solamente unu muchu mas mihó), ta enfrentá, tambe?
Asina, e tópiko pa e kuartal akí, kua ta yamá “Bèrdat Presente den e Buki di Deuteronomio”. I ta esei nos ta bai wak: mensahenan di bèrdat presente ku nos por saka for di e palabranan di Dios na Su pueblo di aliansa.
Den e kuartal akí nos lo wak Deuteronomio segun tópiko, kubriendo temanan manera e aliansa eterno, lei i grasia, kiko ta nifiká stima Dios i bo próhimo, i, mas importante di tur, kon e buki di Deuteronomio ta revelá na nos e amor di Dios, kua a ser manifestá mas poderosamente den e morto di Hesus riba e krus i Su resurekshon.
Sigur, un tempu i divishon kultural enorme ta separá nos iglesia awe for di e iglesia den desierto. Pero kisas, loke nos tin en komun ku nan por ta mas ku loke ta dividí nos for di nan. Por ehèmpel, e siguiente palabranan no por a ser papiá na nos tambe awe?
“Siguramente mi a siña boso statutonan i huisionan, meskos ku SEÑOR mi Dios a ordená mi, ku boso mester aktua di akuerdo ku nan den e tera ku boso ta bai pa poseé. P’esei, sea kuidadoso pa warda nan, pasobra esaki ta boso sabiduria i boso komprendementu den bista di e pueblonan ku lo tende tur e statutonan akí, i bisa: 'Siguramente e nashon grandi akí ta un pueblo sabí i di komprendementu’ ” (Deut. 4:5,6, NKJV).
Nota, no tabata e leinan mes ku tabata nan “sabiduria i komprondementu” dilanti di e nashonnan sino nan obediensia na e leinan ei. Siguramente tin un mensahe pa nos aki. Djis un di hopi, manera nos lo mira, den e buki di Deuteronomio.
Clifford R. Goldstein ta editor di e Guia di Estudio di Beibel pa Adulto i outor di Baptizing the Devil: Evolution and the Seduction of Christianity.


text:
Contribucion positivo di Fondo Desaroyo Aruba (FDA) na Comunidad di Aruba
Mayoria di e programanan di mas aña y proyectonan di Fondo Desaroyo Aruba a keda ehecuta efectivamente. Riba tereno di calidad di gobernacion, enseñansa y mantencion di ley, tin por ehempel desaroyonan positivo visibel y Aruba ta presta mihor cu otro paisnan di Caribe. Cu hopi proyecto di Fondo Desaroyo Aruba, a pone e fundeshi tambe pa mehoracionnan cu ta sigui y pa e impacto den futuro. Esakinan ta e conclusionnan mas importante den e Rapport Final di Evaluacion di Programanan di mas aña di Fondo Desaroyo Aruba, cu awe a keda entrega na Den Haag na Minister di Finansa di Aruba, Angel Bermudez, y Ministro di Asuntonan Interno y di Relacionnan di Reino, Ronald Plasterk.
Entre 2000 y 2016, den cuadro di e relacion di cooperacion entre Aruba y Hulanda, a ehecuta seis programa di mas aña. Tur dos pais a deposita placa den e fondo di Fondo Desaroyo Aruba (FDA) pa esaki. A financia 763 proyecto cu Fondo Desaroyo Aruba den e periodo aki, cu un balor total di 500 miyon Florin Arubano (mas cu 263 miyon euro), reparti den e sectornan calidad di gobernacion, enseñansa, salud publico, desaroyo economico duradero, mantencion di ley y Producto Aruba.
Riba encargo di Hulanda y Ministerio di Finansa y Organisacion di Gobierno di Aruba, SEO Investigacion Economico a evalua e seis programanan di mas aña di Fondo Desaroyo Aruba den e periodo di september 2016 te cu maart 2017. Pa esaki a haci investigacion riba efectividad, eficiencia, e potencial cu a keda sin uza y durabilidad di e programanan di mas aña.
For di dia di creacion di Fondo Desaroyo Aruba, Hulanda a deposita den careda di 291 miyon florin Arubano (153 miyon euro) den e fondo di desaroyo Fondo Desaroyo Aruba, y Aruba mes a deposita 251 miyon Florin Arubano (132 miyon euro).
E ultimo deposito di Hulanda tabata na januari 2013 y e ultimo deposito di Aruba tabata na cuminsamento di 2017. E proyectonan cu ainda ta andando, cuanan Fondo Desaroyo Aruba ta maneha, ta financieramente likida pa mas tarda fin di september.
Segun planificacion, Hulanda lo stipula e contribucion definitivo na e fundacion aki, prome cu fin di e aña aki ainda. Ta intencion cu fundacion Fondo Desaroyo Aruba lo keda disolvi pa mas tarda dia 31 di december 2017.


text:
Ta ser comenta cu Reina Máxima a haci un operacion na su pia den un clínica priva. Segun e fuentenan cu Máxima tabata sinti molester di Hallux Valgus, y door di esey e no por a cana bon riba hilchinan halto. Hallux Valgus ta un desviacion comun, unda e duim di pia ta malo. Esaki ta crea un bulto na banda di e pia, cu por wordo elimina cu un operación. E por ta congenito, pero tambe e por surgi door cu e persona ta cana hopi riba hilchinan halto. Esaki ta e motibo tambe dicon e muhernan ta sufri mas di e problema aki compara cu e hombernan.
Siman pasa, reina Máxima tabata ausente na NL Doet y Rijksvoorlichtingsdienst a anuncia cu e mester a haci un intervencion medico y mester mantene reposo. Rijksvoorlichtingsdienst no kier a confirma nada si reina Maxima tabatin problema na su pia y no kier a contesta riba e rumornan cu tabata circula.
Otro noticia di e famia real Hulandes ta cu prinses Alexia ta desea di bira cantante y lo kier participa na The Voice. E di dos yiu di e monarcanan Hulandes tin un stem precioso y ta mustra di ta un prinses di e era moderno cu su cuenta di instagram unda e tin un gran cantidad di followers.


text:
PRINSIPIONAN DI GUIA SPIRITUAL
- Tras di Kreashon i tur balornan universal – manera Hustisia i Amor – tin un Prinsipio Spiritual. Sin Bèrdat no por tin Hustisia i sin Amor no por tin Union. Hustisia, Bèrdat, Amor i Union t’e metanan mas elevá pa hende aspirá na dje.
- E Prinsipio Spiritual t’e base di tur religion i hende sa usa diferente nòmber pa deskribiele, manera Dios, Allah, Yehovah, Brahman etc.
- E proporshon entre Naturalesa i e Ser Humano ta igual na e proporshon entre e Ser Humano i Dios.
- Dios ta mas ku e total di su partinan (prinsipio di holismo).
- E libertat mas haltu t’e boluntat spiritual. Esaki ta un eskoho individual (libertat di konsenshi).
NORMA I BALORNAN
- E partido ta formulá su punto di bista tokante norma- i balornan relashoná ku temanan manera: matrimonio, aborto, eutanasia, homoseksualidat i uso / maneho di droga, i tambe tokante tekno-logianan nobo manera teknologia nuklear, (eu)genétika, robótika, informátika i nano-teknologia.
- E Ser Humano ta atkirí kada dia mas sabiduria. Responsabilidat pa bienestar di komunidat ta krese ku kresementu di sabiduria. Norma- i balornan ta evoluá ku kresementu di sabiduria, di moda ku e partido su punto di bista relashoná ku e temanan akiriba menshoná lo mester wòrdu reformulá de bes en kuando.
PRINSIPIONAN DI GUIA POLÍTIKO
- E partido ta inter-religioso, inter-nashonal i inter-rasial.
- E partido ta rekonosé i ta respetá e prinsipio di separashon entre Estado i Religion.
- Estado mester ta lo mas chikitu, lo mas transparente i lo mas responsabel posibel.
- Estado mester wòrdu guiá na un forma pragmátiko idealista.
- Solamente bon método por duna bon resultado. E meta no ta hustifiká e método.
- E Ser Humano ta sentral. Lo duna medio-ambiente i animalnan mas tantu konsiderashon posibel.
- Tur hende ta liber, ta di balor igual i tin derecho igual. Tur hende mester konsiderá i trata otro komo ruman.
- Sin interes públiko no por tin interes privá. Hende i pais ta interdependiente i interkonektá.
- Labor, dedikashon i paga debe kabalmente t’e basenan di un komunidat sano.
PRINSIPIONAN DI GUIA EKONÓMIKO
- Ekonomia ta distribushon hustu di abundansia, nò di skarsedat. Tin sufisiente pa un i tur.. Koperashon i sinergia t’e yabinan.
- E síntesis hustu entre kapi-talismo i soshalismo ta un kom-binashon sinergétiko di e mihó karakterístikanan di ambos sis-tema. Por yama e síntesis aki ‘solidarismo’.
- Ta abolí impuesto di ganansia; dividendo ta kai bou di impuesto di entrada.
PRINSIPIONAN DI GUIA HURÍDIKO
- Hustisia ta mas importante ku lei.
- Kada derecho humano ta enserá un responsabilidat humano.
ARCO ta konvensí ku ta apsolutamente nesesario awor pa lanta un partido polítiko nobo na Boneiru (i kisas tambe na Saba ku Statia). Sin embargo, siendo un revista komentarista, nos mes no por lanta i dirigí un partido. Otronan tin ku hasi esei. Loke nos sí por hasi ta formulá idea i stimulá otronan.
Si e ideanan den e artíkelo aki a lanta bo interes i si bo ta dispuesto pa bira leader òf miembro di un partido nobo, tuma kontakto ku nos redakshon. ARCO ta bai kompilá un lista di persona i organisashon ku ta dispuesto pa sostené un partido nobo.
E partidonan bèrdè i korá a dominá e ámbito di polítika na Boneiru asina tantu aña kaba, ku ta nada straño ku tin tantu korupshon. Nos no mester di un Hero Brinkman pa sa ku Boneiru tambe ta yen di korupshon. Oké, nos ta muchanan chikitu kompará vooral ku St. Maarten. I nos korupshon ta ‘suave’. Danki Dios. Pero nos tur sa ku tin mashá hopi abuso di poder.
Derechonan soshal i ekonómiko igual ku Hulanda
Pero korupshon no ta e úniko asuntu ku ta sklama pa un partido nobo. Ni UPB, ni PDB no a logra garantisá derechonan igual ku Hulanda. Pueblo ta bai sinti esei.
Nan ta sinti’é kaba, pasobra tur kos ta bira kada dia mas karu, pero sueldonan i AOV no ta subi.
Asina ku pueblo ta bira konsiente ku e statùs nobo no ta brinda mihó kondishonnan, UPB lo eksplotá. Pero PDB tambe ta moribundo, pasobra PDB a vota kòntra derecho igual! Pues PDB kier pa pueblo keda pober! Pueblo lo kapta esei.


text:
Viktoria pa Eagles Softex i Pichingolo Nissan na Frank Curiel Ballpark
Viktoria pa Eagles Softex i Pichingolo Nissan na Frank Curiel Ballpark
Djawebs 13 oktober 2016 tabatin 2 wega balido pa femenino AA. Den e prome wega e ekipo di Vipers i Eagles Softex a enfrenta otro. Eagles Softex a gana e ekipo di Vipers ku score di 11 pa 3. Pa Eagles 11 kareda 12 hit i 3 eror. Picher ganador pa Eagles Softex a resulta Nashaira Bernardus ku a tira “one”hitter. Miho bate pa Eagles Softex a resulta Solange Soliana di 3-3. Pa Vipers 3 kareda 1 hit i 5 eror. Picher perdedo tabata Lisandra Ursulita i miho bate pa Vipers tabata Denaliz Adriana di 1-1.
Exaktamente 21:20 a start e klasiko entr Pichingolo Nissan i Santa Rosa Angels Vandis. Sta Rosa a Sali brabu den prome 2 inningnan anotando 3 kareda riba Lili Craanbreg. Pero Pichinglo ta reakshona mesora i empata e wega na 3 kareda den kabes di 3 inning, bolbe anota 2 kareda den kabes di 4 inning i 4 más den di 6 inning pa hasi e wega 9 pa 5. Lili Craanberg ku a a tambalia den prome inning a perta brasa tirando 4 inning blankeo pa Pichingolo Nissan i después den ultimo inning Arnalda Margarita a bin releva pero Starosa ta skor 2 kareda i no por a kaba e wega, Manager di Pichingolo a Sali i a duna Lili Craanberg e bala bek pa será e porta pa Pichingolo Nissan gana ku skor di 9 pa 5. P pichingolo 9 kareda, 10 hit i 2 eror.Picher ganador a resulta Lili Craanberg. Miho bate tabata Daynalisa Koeks di 2-2 Pa Starosa 5 kareda 3 hit i 2 eror, picher perdedo a resulta Suheydi “Tedy”Faneyt i na bate a resulta Suheydi Tedy Faneyt di 1-1.
Djabierne 14 oktober ta kandela na Buena vista Bp i tambe na Post 6. Na Buenavista den femenino klasse A, 19:00 Youngstars ta bin buska nan prome viktoria pa e temporada aki contra Pichingolo Nissan. Den di dos wega kuta un wega hopi kajente den maskulino lo bai entre e dos uniko ekiponan ku ta invikto te awor ku ta Dreamteam i Haarlem Power. Bin wak e tremendo weganan aki na Buenavista BP.
Na Post 6 tambe tin 2 tremendo wega djabierne 14 oktober, 19:00 e bataja pa klasifikashon den femenino klasse A ta bai entre Nos tei Office supply i Demolation Cartel N.V. I después 21:00 den maskulino e equipo Klasse Aparte ta Sali kontra Demolation pa wak kwa ta posishona nan mes miho riba e tabla pa klasifikashon.


text: Diadomingo anochi despues di e carshow a drenta varios yamada di cu tin drifting tumando lugar na Centro di Barrio Brazil, mesora a dirigi un patruya na e sitio. Na yegada di e patruya a compronde cu eynan tabata tin un carshow eynan cu a termina caba y a bin topa cu un Honda Integra haciendo maniobranan peligroso memey di e hendenan cu ainda tabata eynan. Polis a bay atende cu e chauffeur y esaki no kier a haci caso y cu e ayudo di esnan presente a lanta contra e polisnan. Polis a hay’e ta pidi pa refuerzo di mas patruya pa atende cu e multitud. Na yegada di e refuerzo situacion a ser controla y polis a pidi takelwagen pa asina hiba e auto confisca na warda di polis. Despues polis a keda controla pa esnan presente bandona e sitio y pa nan sigui cu nan patruya.


text: Contrario na locual a ser treci dilanti ayera pa cierto medionan Ministerio Publico a corregi e informacionnan aki y a indica cu diabierna atardi huescomisario lo dicidi si e peticion di fiscal pa laga e sospechosonan envolvi den e caso di avestrus bay. Pasobra te na e momentonan aki nan no a emiti ningun desicion. Tur cos ta den man di hues es mas nan a clarifica cu nan ta keda como sospechoso te ora cu hues dicidi otro. E sospechosonan cu a aer deteni tabata tin suficiente motibo pa tene nan asina largo pa benificio di e investigacion.


text:
Willemstad- E aerolínea Dominikano nobo RedAir ta preparando pa lanta buelo den masoménos 2 luna di tempu. Awe a ehekutá otro buelo di prueba entre Republika Dominicana i Kòrsou.
Segun AworBonaire por a komprondé di un representante di e aerolínea, e buelonan aki ta formando parti di e rekesitonan pa resibí nan Air Operator Certificate (AOC) di autoridatnan aero Dominikano.
Kompetensia
Si RedAir kuminsá ku buelonan entre Santo Domingo i Kòrsou lo tin 4 aerolínea ku ta bulando entre e 2 pais. JetAir Caribbean, AirCentury i Sky Aviation ta ehekutando buelonan regular kaba entre e dos distinashon aki. Ku esaki tin ya mas kompetensia riba e ruta ku den temporada di gloria di InselAir.
Lesa tambe:
- A selebrá Dia di Emansipashon na Isla’Riba
- Registro Sivil ta habri ora èkstra pa rekuperá sitanan pèrdí pa motibu di mal wer
- Di awor pa dilanti tèst na BonLab den kaso di keho di corona
- ‘Leerorkest Bonaire’ na Kolegio San Bernardo ta duna su promé presentashon
- Hopi apresio pa liderazgo di gezaghèber interino Nolly Oleana durante krisis di wer